qundao/data-zh-poetry huggingface dataset:
秋思
作者：熊国标
朝代：清
体裁：七言律诗

爽气频生暑气收，碧云红叶锁芳洲。芙蓉怨冷西风夜，薜荔墙空白露秋。数杵疏钟村外寺，一声长笛月中楼。天涯最是离人苦，莫遣繁霜上客头。
与黄鹤楼陶道人共话
作者：熊士鹏
朝代：清

嶓冢岷山两不分，登楼极目水沄沄。仙人许我借黄鹤，何日从君飞白云。终古梅花无数落，到今玉笛几回闻。沃焦一发横沧海，饱看东流正夕曛。
再登飞剑亭杂感同白畦虚谷竹樵小兰光载
作者：熊士鹏
朝代：清

剑亭孤立石崚嶒，秋气苍凉复此登。风雨无情身是客，江山如旧梦为僧。城头细草惟眠马，树外慈鸦早避鹰。见说孙曹争战处，至今烟雾尚飞腾。
同星海月壁五溪登阳春台玩月
作者：熊士鹏
朝代：清

台上秋月来，烟草见人迹。风吹水痕宽，木落山容瘠。趺坐翠微间，星斗纷可摘。微闻僧磬鸣，清越石城白。
坐春草亭怀谭韦庵
作者：熊士鹏
朝代：清

去年亭畔草，又绿春草亭。朔雪老双鬓，春风吹不青。富川故人屋，樊口木兰舲。空有王孙怨，鱼书付杳冥。
江上
作者：熊士鹏
朝代：清

曾到辛家买数瓯，醉来高枕听江流。鸟啼去岁人边树，花落今年客里楼。才小幸无《鹦鹉赋》，官贫那有鹔鹴裘。五湖此日多风雨，何必重寻范蠡舟。
沔水舟中
作者：熊士鹏
朝代：清

长河渺渺水云愁，远道离情载叶舟。夹岸短长千万柳，随波下上两三鸥。关山北望客如梦，风雨西来天欲秋。不独依人王粲苦，思归我亦赋《登楼》。
渡华严湖
作者：熊士鹏
朝代：清

湖上扁舟相送迎，青钱顾直此身轻。水飞独鸟夕阳影，秋借一村黄叶声。摇落何须悲宋玉，穷愁底事笑虞卿。钓人泊艇芦花外，鱼尾苁苁酒亦清。
游月湖登梅子山同陈愚谷虞部
作者：熊士鹏
朝代：清

月湖湖上柳毵毵，罗列诸峰汉水南。来伴白鸥惟一艇，去听黄鸟有双柑。千寻竹势筼筜谷，百步渔梁钴鉧潭。梅子山头高坐好，摩挲石字细如蚕。
秋夜玩月
作者：熊士鹏
朝代：清

明月生奇怀，披衣步江步。悠然踏莎行，草露湿芒屦。渔歌烟外烟，鸿影渡旁渡。对此夜何长，不知秋已暮。居人坐江楼，离人倚江树。苦乐不同心，讵可背月去。
自琴断口泛舟月湖用谢灵运石壁精舍还湖中韵
作者：熊士鹏
朝代：清

山水割昏晓，水暗山含晖。云沈涧底响，鸟向峰半归。游子看不足，苍苍穷翠微。榜人候沙溆，湖水生夕霏。天远青草接，波宽白烟依。蒲稗收小艇，蓬蒿款幽扉。意惬景自适，心高愿多违。得授安期术，妙善冀能推。
荒署
作者：熊士鹏
朝代：清

荒署萧然动远思，曾栽桂树两三枝。钩帘雁过偕吟处，把酒人当独坐时。楼上秋河横似带，树头初月广于眉。朝云一去无消息，犹见银釭罩被池。
送张心畬赴任南海
作者：熊士鹏
朝代：清

此去海南惟一航，珠江蜃舍越台荒。枫人初长雨微黑，飓母欲生天渐黄。行到羊城皆薜荔，梦依岭树半桄榔。久知张子清贫惯，宝玉无烦出此乡。
七里香限芳字
作者：熊学鹏
朝代：清

雪魄冰姿淡淡妆，送春时节弄芬芳。著花何止三回笑，惹袖犹馀半日香。竟使青蝇垂翅避，不教昏瘴逐风狂。灵均莫漫悲兰茝，正色宜令幽谷藏。
再答六司谏
作者：熊学鹏
朝代：清

思君正咏池塘句，忽接鱼笺笑口开。狂熊于今犹未减，素心依旧不须猜。采风已有诗千首，遣兴何妨酒百杯。同在天涯怀凤阙，几时联辔入燕台。
台俗七月十五日为盂兰会至夜分放水灯为纪以诗
作者：熊学鹏
朝代：清

楚人尚鬼习相仍，高会盂兰放佛灯。释氏金莲三十里，石家银烛百千层。独醒难挽浮靡俗，空色浑疑清净僧。最怪庄严成劫夺，肉山还有酒如渑。
台阳志别
作者：熊学鹏
朝代：清

寒烟一片锁层波，归思离情两奈何。从此天涯人渐远，羽鳞惟望好音多。
放洋
作者：熊学鹏
朝代：清

趁晓乘潮海舶寒，清风相送出台端。片帆飘渺烟中过，一碧澄泓浪里看。举目惟瞻天日近，回头但觉水云宽。要知舟楫由来好，不畏重洋济涉难。
方司马惠九头柑柬谢限三字
作者：熊学鹏
朝代：清

海壖残腊试霜柑，才挹清香兴已酣。采自千头金颗重，携来九瓣玉浆甘。种传瓯粤原无匹，宴饮华林旧赐三。不是乘槎远行役，殊方佳味那能谙。
梅
作者：熊学鹏
朝代：清

一枝谁自江南寄，岛屿冲寒亦有香。绘出当年东阁兴，高吟不必忆何郎。调鼎和羹异日才，边城春色喜先开。会看百卉从今盛，锦绣层层遍九垓。
梅·其一
作者：熊学鹏
朝代：清

一枝谁自江南寄，岛屿冲寒亦有香。绘出当年东阁兴，高吟不必忆何郎。
梅·其二
作者：熊学鹏
朝代：清

调鼎和羹异日才，边城春色喜先开。会看百卉从今盛，锦绣层层遍九垓。
水仙花限冰字
作者：熊学鹏
朝代：清

淩波仙子世同称，琼岛芳姿未敢凭。香与春风相应接，神将秋水共清澄。玻璃案上金千点，玳瑁筵前玉几层。不许纤埃侵皓素，檀心夜月一壶冰。
赪桐花限龙字
作者：熊学鹏
朝代：清
体裁：七言律诗

枝柔叶厚碧痕浓，色艳还看花发重。朱萼临风迷紫蝶，丹须和露抱黄蜂。剪残红锦枝头见，敲碎珊瑚月下逢。好是年年誇竞渡，鲜妍如火映鱼龙。
甲子除夕
作者：熊宝泰
朝代：清

壮心久已笑规磨，林木都无睡作魔。倏尔一年逢尽日，宛然三岁记恒河。空翻书籍遗忘大，欲祭诗篇散失多。甲子便教同绛县，十番寒燠老如何。
明赠太子太保兵部尚书杨忠烈公画像
作者：熊少牧
朝代：清

痛哭红丸疾不起，选侍不移难未已。拥驾嵩呼九庙安，六日出宫头白矣。阁臣庸劣内臣私，刘孙赵左相维持。小臣再召预顾命，寸心耿耿先皇知。岂不闻万工部，朝上弹章暮膏斧。岂不闻刘知府，夜醮未终惨对簿。肝胆义激死生轻，二十四罪血缕缕。此疏一入会极门，凶珰骇栗褫其魂。不杀东林无东厂，按名点将烟尘昏。吁嗟乎！委鬼当头立，茄花满地红。白日矫翻三大案，群小罗织争为功。纵诛失律熊经略，岂有贪赃杨大洪。死囚一呼臣节表，冷光远映黄芝草。编公手疏涕交横，楚浦风雷护遗稿。
暮抵山家
作者：熊少牧
朝代：清

野径入苍翠，茅檐三两家。夕阳犹在竹，小雨不妨花。留客分云榻，呼儿汲井华。山深无漏鼓，欲曙已鸣鸦。
游子吟
作者：熊少牧
朝代：清
体裁：古风

朝望白云飞，暮听慈乌啼。引领盼亲舍，游子心凄凄。忆我五龄时，失怙谁提携。有弟在襁褓，有兄垂髫倪。随兄上学堂，书声茅屋西。母训不知痛，入怀索枣梨。课儿绩镫前，夜静山风凄。十岁就外傅，家贫鬻珥笄。一经与一砚，历历行装赍。强颜为儿欢，恐儿苦羁栖。送儿出门去，目极门前溪。儿行日以远，高堂日以睽。岁晚望儿还，倚闾斜照低。愿言抛旧业，奉母偕荆妻。承欢有余力，学耕把锄犁。晨羞脍姜鱼，夕膳烹茅鸡。采薪霜一束，种豆烟半畦。春风护■草，寿与南山齐。不见彩衣人，七十如孩提。
游子吟
作者：熊少牧
朝代：清

朝望白云飞，暮听慈乌啼。引领盼亲舍，游子心凄凄。忆我五龄时，失怙谁提携。有弟在襁褓，有兄垂髫倪。随兄上学堂，书声茅屋西。母训不知痛，入怀索枣梨。课儿绩镫前，夜静山风凄。十岁就外傅，家贫鬻珥笄。一经与一砚，历历行装赍。强颜为儿欢，恐儿苦羁栖。送儿出门去，目极门前溪。儿行日以远，高堂日以睽。岁晚望儿还，倚闾斜照低。愿言抛旧业，奉母偕荆妻。承欢有余力，学耕把锄犁。晨羞脍姜鱼，夕膳烹茅鸡。采薪霜一束，种豆烟半畦。春风护萲草，寿与南山齐。不见彩衣人，七十如孩提。
送何子贞编修入部
作者：熊少牧
朝代：清

天抹寒云酿雪迟，尊前忽听渭城词。同年人少难离别，小病秋深好护持。銮掖文章新主眷，泷冈风木故园思。遥知阿弟停帆待，扬子江头梅放时。
邓湘皋丈枉顾别十三年矣喜赋
作者：熊少牧
朝代：清

秋窗静读南村集，忽枉高轩喜欲狂。爱士一腔皆热血，著书两鬓有新霜。丈人落落论风雅，穷鸟飞飞堕莽苍。茗碗清谈对斜日，江天回首别情长。
挽张之洞联
作者：熊希龄
朝代：清
体裁：联

力保东南，使山河如故、领土完全，遗爱千秋应铸象；策安宗庙，正匕鬯不惊、强邻静息，孤忠一恸竟从龙。
挽蔡锷联
作者：熊希龄
朝代：清
体裁：联

鞠躬尽瘁，死而后已，薄葬有遗言，尚以未殁沙场为恨；推亡固存，邦乃其昌，誓师昭大义，曾无自利天下之心。
时务学堂联
作者：熊希龄
朝代：清
体裁：联

三古遗规重庠序；九州奇变说山河。
时务学堂联
作者：熊希龄
朝代：清
体裁：联

八星谈天，三带说地；四宗异教，五族同人。
时务学堂联
作者：熊希龄
朝代：清
体裁：联

延湖海英豪，力维时局；勖沅湘子弟，再赞中兴。
楚宫春慢·壬子热河行宫感赋
作者：熊希龄
朝代：清
体裁：词

云山万叠，似环绕宫城，争献颜色。流水小桥，无限凄凉呜咽。试上平原一望，尚想见当年游猎，败堞危楼，写尽了一代兴亡，只有杜鹃能说。行踪至此，凭吊处，惆怅荒烟残月。心在故乡，风景依稀无别。独立怆然泣下，忽送到一声羌笛。北顾关山，更悬念白草黄沙，遥听征人消息。
浪淘沙·己酉登吉林城
作者：熊希龄
朝代：清
体裁：词

一水几湾环，山势龙蟠，城楼高处且凭栏。晚渡夕阳风更紧，如此江山。时序已秋阑，转瞬严寒，塞鸿飞去不知还。寄语君休忘故国，恋恋江南。
满庭芳·和吴镜予中秋词原韵
作者：熊希龄
朝代：清
体裁：词

叶落惊秋，一年容易，可堪老境侵寻。月明如许，人立小桐阴。刚到九分圆处，池塘外，树影萧森。更同照，微尘国土，总总与林林。万家忧乐意，清光写尽，寂不闻音。只嗷嗷待哺，无数饥禽。怎奈湖山歌舞，是间乐，谁解思今。仅留得，满怀孤愤，泽畔有人吟。
满江红·丙寅烟台观海有感
作者：熊希龄
朝代：清
体裁：词

遵海而南，沽口外，乱潮如泣。乘风去，积烟拖紫，远峰堆碧。除了虚空容众曜，算来海量无边极。问何人大度似汪洋，深难及。箕与豆，煎何急，鹬与蚌，争何力。便河山破碎，有谁收拾。后浪只推前浪进，循环起伏无时息。愿冤亲平等入菩提，狂澜寂。
满江红·乙丑游太原遇王伯秋
作者：熊希龄
朝代：清
体裁：词

一别经年，惊心处，相逢似梦。同携手，远瞻汾水，近登悬瓮。淘尽英雄齐与汉，艰难创业推唐宋。到如今扰扰遍神州，空悲痛。分与合，谁操纵，功与罪，谁轻重。只四方沟壑，死伤饥冻。天下难寻干净土，此间幸有桃源洞。问何时同作避秦人，吾从众。
贺唐伯健婚联
作者：熊希龄
朝代：清
体裁：联

立战功，烂战史；有佳妇，匹佳儿。
高阳台·和吴镜予重九原韵
作者：熊希龄
朝代：清
体裁：词

又是重阳，嗟予老病，流年镜里堪惊。红叶黄花，悲秋心绪层层，沧桑阅尽兴亡史，只铜驼，荆棘纵横。更伤心，如此江山，狐鼠横行。嗟嗟十万黄巾，恐无家可恃，那有归程，赤手空拳，问天天道何凭。忧民尽是欺人语，看纷纷，悍将骄兵，最难听，号冻啼饥，一片悲声。
室联
作者：熊成基
朝代：清
体裁：联

心嗤哙等宜屠狗；胸有干将嗜杀人。
德沟春暮
作者：熊攀龙
朝代：清

双双紫燕掠江飞，一路呢喃入翠帏。报道落红春不管，东风吹过钓鱼矶。
青溪江上
作者：熊攀龙
朝代：清

湖海倦游客，严冬寂寞归。白沙洲尾阔，黄叶树头稀。洞古藤悬幔，岩寒草结衣。青溪流水急，时涌雪花飞。
杨妃祠联
作者：熊文华
朝代：清
体裁：联

龙武军变起仓皇，毕竟蛾眉能殉国；蚕丛道尘飞散漫，谁将鸳锦赋招魂。
月
作者：熊文泰
朝代：清

云尽野烟灭，青空悬玉盘。影涵千丈静，光入五湖宽。远棹渔镫澹，高枝鸟梦寒。夜深秋更好，我与月同看。
游山谷寺
作者：熊文泰
朝代：清

志公停锡处，纵屐遍攀寻。白鹤有禅意，苍松无杂音。泉流山腹暗，云影井中深。閒憩石牛洞，泠泠弹素琴。
焦山
作者：熊文泰
朝代：清

江到海门尽，樵岩江上浮。苍松包古寺，清磬响中流。星月双峰冷，烟波四面秋。凌晨望初日，更上最高楼。
过旧村将移居
作者：熊正笏
朝代：清

松竹依然覆短墙，疏篱土锉旧风光。时平莫问逃秦路，岁俭还余辟谷方。万卷诗书销岁月，百年经济付耕桑。隆中谁解吟《梁父》，秋水蒹葭正淼茫。
挽潮州中学堂温总教联
作者：熊泽纯君
朝代：清
体裁：联

硕德归道山，名世无惭真汉学；国殇忆辽海，秋风同哭太和魂。
寄远
作者：熊湄
朝代：清

几回闻雁忆连然，天末遥将锦字传。
万里飘流羁远客，十年迢递阻回船。
浮云目断苍山外，落月魂消洱海边。
何日刀擐逐初约，免教暗卜掷金钱。
寄远
作者：熊湄
朝代：清

几回闻雁忆连然，天末遥将锦字传。万里飘流羁远客，十年迢递阻回船。浮云目断苍山外，落月魂消洱海边。何日刀镮遂初约，免教暗卜掷金钱。
九秋吟 浣溪沙 其三 秋况
作者：熊琏
朝代：清

冷境谁将冷笔描。愁人百感鬓先凋。梦回一缕篆烟飘。荒砌风凄虫语碎，海棠红惨蝶魂消。催寒疏雨又萧萧。
九秋吟 踏莎行 其一 秋魂
作者：熊琏
朝代：清

黯淡堪悲，迷离欲化。除非宋玉能描画。苕苕疑有复疑无，寒生毛发教人怕。古冢磷飘，荒阶雨打。六朝败柳西风挂。几番梦里费追寻，惊看木叶纷纷下。
九秋吟 踏莎行 秋魂
作者：熊琏
朝代：清

黯淡堪悲，迷离欲化。除非宋玉能描画。苕苕疑有复疑无，寒生毛发教人怕。古冢磷飘，荒阶雨打。六朝败柳西风挂。几番梦里费追寻，惊看木叶纷纷下。暂避愁魔有睡乡。宵清入水簟生凉。梧风吹远魂疑断，蕉雨惊回夜正长。参幻景，惜流光。空帏明灭映银釭。安能尽是邯郸境，冷透人间富贵场。冷境谁将冷笔描。愁人百感鬓先凋。梦回一缕篆烟飘。荒砌风凄虫语碎，海棠红惨蝶魂消。催寒疏雨又萧萧。身世悟蜉蝣。岁岁惊秋。蕉心易冷藕丝抽。无雨无风都凄切，况是飕飕。催白少年头。第一穷愁。苍山不改水长流。滚滚浮生如梦里，驹隙弥留。
九秋吟 鹧鸪天 其二 秋梦
作者：熊琏
朝代：清

暂避愁魔有睡乡。宵清入水簟生凉。梧风吹远魂疑断，蕉雨惊回夜正长。参幻景，惜流光。空帏明灭映银釭。安能尽是邯郸境，冷透人间富贵场。
凤凰台上忆吹箫 其一 题吴中女史自度腔，书任心斋先生箫谱后。
作者：熊琏
朝代：清

泪点成瓣，关情不少，传来字字生香。任尊前拍手，高唱何妨。为报西风可否，将此意、吹倒吴江。试看取、梦回月榭，人倚吟窗。悠扬。个中无赖，怕凤管声声，吹断人肠。把新诗叠奏，尽协宫商。响彻碧云天际，问谁个、正舞霓裳。料应是、惊鸿顾影，夜月如霜。
凤凰台上忆吹箫 其二 题吴中女史自度腔，书任心斋先生箫谱后。
作者：熊琏
朝代：清

曲谱吴腔，情传紫竹，知谁巧语莺偷。是佳人名士，雅擅风流。赢得青衫红粉，都拼作、一片清讴。应有个、云间弄玉，跨凤来游。悠悠。骚坛何处，恁万种相思，又上心头。纵参空色相，难断闲愁。我亦天涯沦落，销魂处、无限悲秋。遥想到、玉箫声里，帘卷高楼。
凤凰台上忆吹箫·病中不寐
作者：熊琏
朝代：清

灯昏斗帐，叶响空阶，虚壁风来枕底。正痛苦无端，凄然欲涕。种种旧恨新愁，多并在、五更钟里。怎禁它、梦又难成，起还未起。如此。铄骨销魂，问弱息何堪，浮生有几。想落落乾坤，茫茫青史。多少锦绣心传，幸千古才人不死。且强自、拥被清吟，放怀高寄。
凤凰台上忆吹箫·题吴中女史自度腔，书任心斋先生箫谱后。
作者：熊琏
朝代：清

泪点成瓣，关情不少，传来字字生香。任尊前拍手，高唱何妨。为报西风可否，将此意、吹倒吴江。试看取、梦回月榭，人倚吟窗。悠扬。个中无赖，怕凤管声声，吹断人肠。把新诗叠奏，尽协宫商。响彻碧云天际，问谁个、正舞霓裳。料应是、惊鸿顾影，夜月如霜。曲谱吴腔，情传紫竹，知谁巧语莺偷。是佳人名士，雅擅风流。赢得青衫红粉，都拼作、一片清讴。应有个、云间弄玉，跨凤来游。悠悠。骚坛何处，恁万种相思，又上心头。纵参空色相，难断闲愁。我亦天涯沦落，销魂处、无限悲秋。遥想到、玉箫声里，帘卷高楼。
凤栖梧·其二
作者：熊琏
朝代：清

此日披图思旧景。三十年来，多少沧桑境。枫落吴江诗句冷，几人唤不吟魂醒。落落曾楼孤鹤影。听惯秋声，岁岁西风紧。久矣清才推绝顶，萧萧飒飒空千顷。
凤栖梧·闻歌
作者：熊琏
朝代：清

咫尺重门深似水。是处春多，但觉莺喉脆。隐隐风来敲玉佩。轻丝袅入晴空翠。淡月无言花欲睡。唱到凄凉，一刻千金贵。词客当筵休拭泪。几人能向花前醉。
凤栖梧·题于秋渚先生聆秋楼图
作者：熊琏
朝代：清

百尺楼头烟树渺。独倚危阑，短发愁催老。万里碧空风浩浩。梧桐叶上秋先到。吹散三春花共鸟。不是知音，谁听凄凉调。天许骚人听不了。一编宋玉销魂稿。
凤栖梧·题沈介庵望云图
作者：熊琏
朝代：清

惨淡云天愁万顷。梦里慈颜，往事频回省。十七年来如转瞬。挥残血泪独悲哽。一纸图成空望影。反哺何能，我亦伤心境。渺渺荒原嘑不应。高冈独立西风冷。
南乡子·题画
作者：熊琏
朝代：清

放鹤上烟霄。隔岸谁吹紫玉箫。冷淡诗情都入画，堪描。破帽迎风过板桥。信步踏琼瑶。沽酒前村雪未消。笑指吾庐何处是，梅梢。阵阵幽香竹里飘。
卜算子·对酒
作者：熊琏
朝代：清

浮世等糟丘，千载灵韵醒。可是评花酌月宜，窗外西风紧。杯深得泪多，量窄嫌壶冷。块垒难浇醉亦愁，不许愁人饮。
好女儿·春闺
作者：熊琏
朝代：清

苔雨初乾。窗日犹寒。独自凄凄无一事，但凝伫空帘。低徊深院，徙倚回栏。又是去年时候，魂欲黯、梦将残。怎有限、韶光无限怨，为杨柳情牵。桃花命薄，梅子心酸。
如梦令 其一 即景
作者：熊琏
朝代：清

晓起湘帘半揭。那有天香堪折。文采付风流，惊见双飞蝴蝶。凄切。凄切。飘落满阶黄叶。
如梦令 其三 即景
作者：熊琏
朝代：清

望断碧云天远。门掩黄昏深院。风雨压颓垣，几朵秋棠红颤。谁念。谁念。虫语疏砧一片。
如梦令 其二 即景
作者：熊琏
朝代：清

炉袅香烟人静。隔院葵花摇影。新雁过遥天，一枕睡情初醒。风紧。风紧。窗外萧萧日冷。
如梦令 其四 即景
作者：熊琏
朝代：清

孤馆深垂空帐。一盏灯儿相傍。清夜未成眠，檐马风来敲响。思想。思想。月在豆花棚上。
如梦令·冬夜
作者：熊琏
朝代：清

墨罢玉炉香袅。夜夜风吹梦杳。依旧五更寒，觉后霜清月皎。情悄。情悄。枕上疏灯惊老。
如梦令·即景
作者：熊琏
朝代：清

晓起湘帘半揭。那有天香堪折。文采付风流，惊见双飞蝴蝶。凄切。凄切。飘落满阶黄叶。炉袅香烟人静。隔院葵花摇影。新雁过遥天，一枕睡情初醒。风紧。风紧。窗外萧萧日冷。望断碧云天远。门掩黄昏深院。风雨压颓垣，几朵秋棠红颤。谁念。谁念。虫语疏砧一片。孤馆深垂空帐。一盏灯儿相傍。清夜未成眠，檐马风来敲响。思想。思想。月在豆花棚上。
如梦令·有感
作者：熊琏
朝代：清

转眼炎凉堪畏。人在暖红如醉。落叶打虚棂，惊醒昏灯残睡。知否，知否。秋雨秋风情味。
如梦令·杨花
作者：熊琏
朝代：清

不把东风拦住。断送春光满路。莫点少年头，苏小门前无数。回顾。回顾。又是韶华一度。
如梦令·梨花
作者：熊琏
朝代：清

又是伤春时节。一片芳心如雪。深院怯黄昏，多少闲情谁说。清绝。清绝。香入溶溶夜月。
如梦令·野桃
作者：熊琏
朝代：清

掩抑绿杨深处。隔水向人如诉。谁指武陵源，云锁当年旧路。春去。春去。飘尽一溪红雨。
忆秦娥·闲情
作者：熊琏
朝代：清

漏声寂。窗前疏雨潇潇滴。潇潇滴。残灯背倚，暗风吹入。天高有梦难寻觅。瑶琴一曲无人识。无人识。白头吟罢，泪痕偷拭。
念奴娇·春草
作者：熊琏
朝代：清

萋萋窗下，任空庭铺遍，轻阴遥隔。风袅湘帘芳径暖，深锁谢池春色。拾翠重来，王孙何处，一抹伤心碧。牵情不断，笼烟笼雨如滴。遥怜绿水桥头，斜阳低照，回首愁成织。南浦一鞭从此去，柳外高楼难觅。蝶梦迷离，花魂荡漾，门掩黄昏夕。罗裙掩映，个人苔砌空立。
感旧
作者：熊琏
朝代：清

叹我浮生不自由，娇痴未惯早知愁。弱龄已醒繁华梦，薄命先分骨肉忧。亲老偏逢多病日，家贫常值不登秋。眼前俱是伤心事，几度临风泪暗流。刺绣馀閒就塾时，也从花里谒名师。贪看夜月憎眠早，倦挽春云上学迟。琴案屡吟秋柳句，锦笺频写落花诗。而今回忆皆成梦，怅望当年旧董帷。
感旧·其一
作者：熊琏
朝代：清
体裁：七言律诗

叹我浮生不自由，娇痴未惯早知愁。弱龄已醒繁华梦，薄命先分骨肉忧。亲老偏逢多病日，家贫常值不登秋。眼前俱是伤心事，几度临风泪暗流。
感旧·其二
作者：熊琏
朝代：清
体裁：七言律诗

刺绣馀閒就塾时，也从花里谒名师。贪看夜月憎眠早，倦挽春云上学迟。琴案屡吟秋柳句，锦笺频写落花诗。而今回忆皆成梦，怅望当年旧董帷。
望江南 月词五首 其一
作者：熊琏
朝代：清
体裁：词

长门月，永夜怨凄凉。露湿瑶阶罗袜冷，一帘风静百花香。树色隐昭阳。
望江南 月词五首 其三
作者：熊琏
朝代：清
体裁：词

高楼月，帘卷碧云端。十二风鬟香雾湿，美人吹彻玉笙寒。皎皎画阑干。
望江南 月词五首 其五
作者：熊琏
朝代：清
体裁：词

坟上月，玉鉴挂疏松。一碧光寒人迹杳，孤魂隐隐咽秋风。蔓草露华浓。
望江南 柳枝曲五首 其一
作者：熊琏
朝代：清
体裁：词

池上柳，风袅早春时。向晓烟拖花外绿，美人临水折轻丝。红袖打莺儿。
望江南 柳枝曲五首 其二
作者：熊琏
朝代：清
体裁：词

楼外柳，南陌好风吹。是处征人归未得，谁家少妇蹙双眉。权把画帘垂。
望江南 柳枝曲五首 其四
作者：熊琏
朝代：清
体裁：词

堤上柳，长日尚眠三。六代繁华都梦尽，晓风残月忆江南。寂寞绿烟含。
望江南 江南词六首 其一
作者：熊琏
朝代：清
体裁：词

江南好，绿水傍红桥。钓艇移来垂柳岸，风筝系在杏花梢。一带酒旗飘。
望江南 江南词六首 其三
作者：熊琏
朝代：清
体裁：词

江南好，烟雨暗春山。市上樱桃红带露，开园软笋绿堆盘。柳拂画阑干。
望江南 江南词六首 其五
作者：熊琏
朝代：清
体裁：词

江南好，牛背唱斜晖。红叶村深香稻秀，平湖秋老鲤鱼肥。灯火夜船归。
望江南·其三
作者：熊琏
朝代：清
体裁：词

长亭柳，掩映水东流。十里春风遥送别，一鞭斜日漫回头。处处系离愁。
望江南·其二
作者：熊琏
朝代：清
体裁：词

关塞月，老将梦魂栖。绝域经年添白发，清辉彻夜冷征衣。帐外马频嘶。
望江南·其二
作者：熊琏
朝代：清
体裁：词

江南好，载酒听啼莺。金碧楼台花里寺，悠扬弦管水中亭。最喜一春晴。
望江南·其五
作者：熊琏
朝代：清
体裁：词

湖畔柳，一抹碧苕苕。画桨轻摇春水曲，微风低度玉人箫。烟外酒旗飘。
望江南·其六
作者：熊琏
朝代：清
体裁：词

江南好，清景在谁家。待月高楼横短笛，藏秋老圃种黄花。风起雁行斜。
望江南·其四
作者：熊琏
朝代：清
体裁：词

江上月，水国湛清华。涌入玻璃流不去，空明万顷白无涯。钓艇出芦花。
望江南·其四
作者：熊琏
朝代：清
体裁：词

江南好，红粉斗轻盈。覆额香云簪抹丽，泥金小扇写回文。宫样碧纱裙。
望江南·咏藕
作者：熊琏
朝代：清

红衣落，皎洁出污泥。冰玉肌肤浑不染，玲珑心孔却多丝。缕缕系相思。
望江南·月词五首
作者：熊琏
朝代：清

长门月，永夜怨凄凉。露湿瑶阶罗袜冷，一帘风静百花香。树色隐昭阳。关塞月，老将梦魂栖。绝域经年添白发，清辉彻夜冷征衣。帐外马频嘶。高楼月，帘卷碧云端。十二风鬟香雾湿，美人吹彻玉笙寒。皎皎画阑干。江上月，水国湛清华。涌入玻璃流不去，空明万顷白无涯。钓艇出芦花。坟上月，玉鉴挂疏松。一碧光寒人迹杳，孤魂隐隐咽秋风。蔓草露华浓。
望江南·柳枝曲五首
作者：熊琏
朝代：清

池上柳，风袅早春时。向晓烟拖花外绿，美人临水折轻丝。红袖打莺儿。楼外柳，南陌好风吹。是处征人归未得，谁家少妇蹙双眉。权把画帘垂。长亭柳，掩映水东流。十里春风遥送别，一鞭斜日漫回头。处处系离愁。堤上柳，长日尚眠三。六代繁华都梦尽，晓风残月忆江南。寂寞绿烟含。湖畔柳，一抹碧苕苕。画桨轻摇春水曲，微风低度玉人箫。烟外酒旗飘。
望江南·江南词六首
作者：熊琏
朝代：清

江南好，绿水傍红桥。钓艇移来垂柳岸，风筝系在杏花梢。一带酒旗飘。江南好，载酒听啼莺。金碧楼台花里寺，悠扬弦管水中亭。最喜一春晴。江南好，烟雨暗春山。市上樱桃红带露，开园软笋绿堆盘。柳拂画阑干。江南好，红粉斗轻盈。覆额香云簪抹丽，泥金小扇写回文。宫样碧纱裙。江南好，牛背唱斜晖。红叶村深香稻秀，平湖秋老鲤鱼肥。灯火夜船归。江南好，清景在谁家。待月高楼横短笛，藏秋老圃种黄花。风起雁行斜。
望江南·题有是园图
作者：熊琏
朝代：清

蝴蝶梦，何处白云乡。金谷辋川皆幻境，胸中丘壑是文章。把卷足徜徉。
望江南·题黄楚桥先生独立图
作者：熊琏
朝代：清

双眼阔，只有太虚高。湖海飘浮形逐影，软红尘里厌喧嚣。抗志在云霄。斜阳馆，雁断不成行。今古才人都冷落，一腔歌苦付文章。把卷立苍茫。
村女
作者：熊琏
朝代：清

柔桑枝上听鸣鸠，晓起提筐上翠畴。借问谁家春梦好，半窗红日未梳头。
枕上
作者：熊琏
朝代：清

豆花蒙密掩蓬庐，人卧西风七月初。病似孤城频受困，愁如乱发不胜梳。澄心未了三生业，薄福难消一卷书。际此中年尽磨折，焉知颓老更何如。
水晶帘·绿牡丹
作者：熊琏
朝代：清

碧玉无消息。讶相逢、天然倾国。对试新茶，是翠羽衔来，欧家春色。漫买胭脂传富贵，淡抹处、蠃儿染出。认花光叶影迷离，蜂藏蝶觅。湖山晓清寂。爱垂杨掩映，露华同浥。隔疏棂谁见，窗纱自碧。金谷前身应记取，压多少、红妆旧识。逗相思、无语风前，兰心脉脉。
沁园春·喜石渚陈十村、葛野航两先生过访，作此赠别。
作者：熊琏
朝代：清

连夜灯花，几番鹊噪，剥啄朝惊。喜诗人结伴。远寻幽寂，河岸停棹，重叩柴荆。诗酒神仙，烟霞杖履，尘外相看眼自青。春光霭、感荒芜不弃，翰墨交情。菲才空有虚名。奈贫病、兼攻百感增。笑寒窗枯坐，一编愁握，苔阶倦扫，四壁尘生。疏水羞将，壶觞未具，草草把词作饯行。真堪愧，愧等闲负了，月霁风清。
沁园春·富家女嫁归海上风景之苦，闻而感赋
作者：熊琏
朝代：清

万顷平坡，几处荒场，海上人家。把春光隔绝，漫阶白草，愁眉望断，扑面黄沙。云鬓霜凋，镜奁尘掩，不见东风桃李花。无聊赖、怕天涯易老，日又难斜。与谁同话繁华。纵回首、兰闺梦已赊。记莺啼燕绕，当时庭院，红遮翠障，旧日窗纱。远水惊号，悲风骤起，何异文姬帐外笳。遥知道、那残妆独坐，粉泪嗟呀。
沁园春·水仙花
作者：熊琏
朝代：清

仙乎仙乎，飘然尘外，一洁如斯。避三春秾艳，暖红无分，一生位置，书案相宜。韵绕瑶琴，冰凝残夜，为伴梅花冷不知。凭谁赏、携壶中清茗，雪里新词。湘皋竟尔轻离。问何处、苍茫系远思。看鲛绡澹澹，依然约系，芳心倦放，未免含凄。水墨能传，双钩最好，常忆珊珊欲回迟。香风近、恰凌波惊见，幽梦回时。
沁园春·题徐湘浦世叔临江观弈图
作者：熊琏
朝代：清

羽扇轻衫，层台小立，兴趣悠然。爱江流滚滚，征帆一片，棋声落落，玉子盈盘。手战何人，输赢一著，便作千秋胜负看。消尘累，想招来佳客，合是神仙。数峰江上青山。正拂面、清风出树间。笑争心纸上，谁甘退后，旁观局外，我转偷闲。放眼高瞻，开怀远寄，万顷苍茫映碧天。披图画，知宦情如水，总付云烟。
沁园春·题片石夫子独立图
作者：熊琏
朝代：清

有句惊人，无钱使鬼，与水同清。望长空万里，萧萧暮景，荒原一带，浩浩秋声。胸里奇书，意中往哲，此外何妨影伴形。馀何有，有奚囊锦灿，彩笔花生。词流从古飘零。惟挥洒、千言舒不平。叹青云梦冷，才人薄命，红尘福浊，竖子成名。门掩疏灯，村丛黄竹，风冷霜高鹤自鸣。谁堪拟，似苍松独秀，皓月孤明。
沁园春·题蒲塘女史邹怀洁画菊
作者：熊琏
朝代：清

纸上幽花，闺中妙手，点染多姿。是目空桃李，留心晚节，情耽泉石，寄兴陶诗。不屑争春，应同倚竹，秋遍荒山人未知。机窗畔、启琉璃砚匣，香露淋漓。云屏一幅相宜。觉巧极、金针总未奇。看纷披数叶，微分翠黛，萧疏几朵，淡研红脂。耐冷襟怀，凌霜品格，想见拈毫欲写时。分明似、是清风林下，霁月东篱。
浣溪沙·幽居
作者：熊琏
朝代：清

小筑岩扉隐薜萝。山流翠黛水回波。窗间只有片云过。红杏花时春酒熟，绿杨深处钓船多。月明谁唱采芝歌。
浪淘沙·夜雨
作者：熊琏
朝代：清

淅淅更飕飕。好梦难留。夜长寒逼满庭秋。挑尽一灯香烬暗，风动帘钩。旧事与新愁。齐上心头。芭蕉如怨啼难休。好似琵琶江上曲，弹泪孤舟。
浪淘沙·寒食感怀
作者：熊琏
朝代：清

风雨落花天。绿涨平川。长堤一带柳含烟。九十春光容易老，哭煞啼鹃。孤冢倍堪怜。蔓草荒田。古来豪杰尽长眠。身后不知谁吊我，掩卷凄然。
浪淘沙·春雨
作者：熊琏
朝代：清

水墨画遥天。绿涨平川。东风寒上七条弦。料得当筵人薄醉，半臂频添。淅沥洒窗前。春色谁怜。海棠垂泪柳拖烟。一带高楼帘不捲，闲煞秋千。
清平乐·春恨
作者：熊琏
朝代：清

啼莺弄巧。百啭知音少。雨雨风风深院悄。又是清明过了。任它绿遍红稠。都成柳怨花愁。孤负年年春色，珠帘莫上银钩。
渔家傲·幽居
作者：熊琏
朝代：清

平湖锦烂芙蓉簇。小桥流水当门绿。写取秋光归画幅。浑不俗。白云几片遮茅屋。篱里幽芳篱外竹。林皋戛戛风生麓。闲倚松根吹紫玉。歌一曲。月明自伴梅花宿。
渔父词
作者：熊琏
朝代：清

垂钓本无心，得鱼亦不喜。随意换村醪，归来月满水。独酌听秋声，小艇芦花里。
满庭芳·七夕
作者：熊琏
朝代：清

彩凤同骖，蓝桥践约，神仙雅解情痴。双星才会，未必肯分离。便是年年一度，也赢得、万古佳期。银河畔、轻云一片，似曳美人衣。金风偏著意，才侵扇影，不断荷丝。想珊珊望久，渺渺来迟。今夜深阁客馆，挑动了、多少相思。萝阴暗、轻衫凉透，月落画阑西。
满庭芳·七夕
作者：熊琏
朝代：清

新月知情，西风有约，竞传此夕良宵。炉中香热，儿女拜青霄。为问双星何处，谁曾见、鹊架星桥。千秋梦、文章本幻，遗话到今朝。钟情原不易，人间魔障，天上难逃。想银河耿耿，玉漏苕苕。应怕天鸡误唱，彩云里、几度魂销。依旧是、盈盈一水，回首怨迢遥。
满庭芳·呈学博宋云溪老师
作者：熊琏
朝代：清

主宰斯文，维持大雅，衙斋坐拥缥缃。登仙有日，台阁久相望。况是广平才调，梅花赋、雪里标芳。绛纱启、和风远拂，弦诵出鳣堂。微才惭泳絮，许同桃李，也傍门墙。何栽培格外，祸枣何当。敢乞玉台新序，珊瑚架、笔染馀香。荣华衮、千秋一字，卷帙倍生光。
满庭芳·柳
作者：熊琏
朝代：清

汉苑芳踪，隋堤旧事，和云和水苕苕。年年攀折，离恨有千条。何必渭城灞岸，风流态、今古魂销。应擘尽、江南好梦，烟雨短长桥。一鞭回首处，浓阴雨岸，十里笙箫。爱轻丝无力，漫舞宫腰。长怕系春不住，东风里、点点花飘。空赢得、暮鸦残照，憔悴几人描。
满庭芳·留别蕙窗女史陈纯如
作者：熊琏
朝代：清

榴火红舒，蕉阴绿展，帘开晴昼迟迟。谢庭重唔，冰玉照人时。珍重千金片刻，乡城隔、容易分携。清谈久、阳关愁叠，斜日画阑西。归兴风送紧，匆忙行色，酒泛琼卮。记灯前乍别，花影迷离。多少红闺脂粉，最难得、翰墨相知。从今后、苍葭秋水，脉脉系遥思。
满庭芳·蓉江先生过访，别后寄赠
作者：熊琏
朝代：清

岁暮离家，天涯作客，依人亦自无聊。河岸夜驻，踏冻访蓬茅。几个怜才青眼。繁华境、不厌尘嚣。谁轻肯、寻幽慰寂，坐久烛花挑。停留刚两日，西风乍起，催上兰桡。拟烹茶静待，索句来朝。报道谁人去也，征帆挂、望已苕苕。灰清兴、一杯未饯，惆怅水云遥。
满庭芳·追怀业师江片石先生
作者：熊琏
朝代：清

海鹤同清，孤松比傲，高怀洗净尘氛。牢骚身世，萧瑟笔花春。难问茫茫天道，西风紧、断送吟魂。今和古、谁能不死，最苦是才人。斯文同骨肉，千秋师友，不话寒温。但相逢一叹，欲哭声吞。一自玉楼仙去，知音绝、没个评论。从今后、烟霞杖履，无复过柴门。
满庭芳·雨后月
作者：熊琏
朝代：清

蕉叶无声，桐阴犹湿，长空洗净尘埃。素华千里，一色澈清淮。应是嫦娥新浴，晚妆罢、海上飞来。云鬟动、轻风披拂，香雾满天街。玉箫何处是，隔花庭院，临水楼台。怕良宵易度，著意徘徊。十二珠帘乍捲，松梢鹤梦觉还猜。问谁向、浮云深处，弦管试吹开。
满庭芳·题十二金钗图
作者：熊琏
朝代：清

日暖花梢，香飘帘幕，十分春在红楼。传杯满酌，笑语不知愁。试问偎红倚翠，东风里、谁最温柔。都猜作、神仙谪降，笙鹤下瀛洲。赏心人已醉，阑干倚遍，一片云头。任轻翻舞裙，慢啭歌喉。谁道书中有女，终输与、金谷风流。多应是、明珠买艳，花月仅句留。
满庭芳·题松鹤图
作者：熊琏
朝代：清

茶蘖餐馀，艰危历过，心同月照邗江。松颜鹤骨，画里青苍。廿载空闺清苦，才望到、玉树芬芳。传家有、缥缃旧物，万卷压书仓。白头甘淡泊，长斋绣佛，茗碗炉香。把禅机，参透世味冰凉。岁岁南山秋色，西风起、劲节凌霜。仁臻寿、星辉宝婺，掩映紫霞觞。
满庭芳·题沈氏废园
作者：熊琏
朝代：清

曲折雕廊，玲珑绮户，当年巧费安排。珠帘卷处，燕子逐春来。想见红围绿障，东风早、薰透兰阶。香泥红软，寻芳拾翠，曾印缕金鞋。名花犹出色，几枝锦绣，还傍谁开。对湖山半榻，满径荒莱。冷却歌茵舞席，空留得、月上平台。无人到、遮窗疏柳，残夜影徘徊。
满庭芳·题黄楚桥先生古春园图
作者：熊琏
朝代：清

老屋书藏，名花手植，当时雨榭灯窗。一番凋谢，桃李不成行。记得琼箫象板，何曾让、水绘风光。重回省、歌残舞歇，往事付黄梁。凄凉应满目，谢家春梦，犹绕池塘。幸千秋不朽，只有文章。此夕飘零四海，随身是、累世青箱。图画里、欢场依旧，把卷为彷徨。
满江红·明妃词
作者：熊琏
朝代：清

万里尘沙，谁不叹、红尘零落。须知道，无多绝代，同兹命薄。金屋繁华能几日，秋风纨扇凉先觉。问何如、青冢自年年，春犹昨。关塞远，云垂漠。毳帐冷，霜侵角。想琵琶一曲，愁中悟却。倾国都因红粉误，画图岂怨丹青错。况浮生、到处是男柯，空裁酌。
满江红·春怀
作者：熊琏
朝代：清

雨雨风风，直把个、韶光看贱。猛寻思、旧梦无凭，新愁难剪。多病久疏青镜照，断炊时解春衣典。甚残红、衔过短墙来，双飞燕。书生蠹，砚生藓。小窗静，柴门掩。想绿阴肥了，牡丹开遍。几处尊前喧鼓吹，谁家月下开清宴。是何人、占断好风光，花台殿。
满江红·秋蝶
作者：熊琏
朝代：清

送尽繁华，馀几个、青陵残蝶。端的为、西风萧飒，欲飞还歇。芳草径中秋露冷，海棠花下寒蛩咽。绕空阶、何事更依依，情犹热。吹欲下，园亭雪。销不尽，莺花业。问庄周醒否，霜枝寒折。往日风流成宿梦，而今飘泊同黄叶。想半生、金粉自难消，经磨灭。
满江红·邻女归宁未几，别母悲啼，闻之恻然，遂成一阕，以志感焉。
作者：熊琏
朝代：清

掩面悲啼，谁忍见、这般情况。分明是、琵琶塞外，明妃马上。楚峡哀猿惊断续，长空过雁同凄怅。较寻常、话别更酸心，堪惆怅。云封树，波平港。临歧咽，回头望。看斜晖低照，野花寒放。百里天遥离梦绕，一帆风起轻舟荡。叹当年、我亦个中人，重思想。
满江红·隔岸桃花
作者：熊琏
朝代：清

隐隐红摇，东风里、谁家艳色。错认看、天台洞口，远香徐拂。刘阮已无瑶岛梦，落花曾把红尘隔。任小桥流水自年年，波空碧。斜照敛，明如拭。疏雨过，脂如滴。看一双彩蝶，沿溪飞入。是处绿杨还半掩，一枝微露春宵息。问当时、何事误渔郎，难重觅。
满江红·题徐湘浦世叔乐耕图
作者：熊琏
朝代：清

避却尘嚣，天付与、烟霞清福。消遣是、轻衫蒲褐，闲怀远瞩。雨后秧针临水插，阴深夏木环溪绿。把吟鞭、挥向晚凉时，闲驱犊。宦梦醒，世情熟。云隐岫，书藏塾。爱渊明千载，清风遥续。高唱新词谁与和，月中便好吹横竹。听飞泉、滚滚秸槔声，如敲玉。
点绛唇·曲榭
作者：熊琏
朝代：清

隔岸香飘，周回一带珠帘卷。画楼翠馆。四望春山远。十二阑干，谁把琼箫按。清辉满。行吟绕遍。月向花阴转。
点绛唇·柳岸
作者：熊琏
朝代：清

人去难留，轻烟影里千丝袅。离魂应绕。牵惹情多少。梦断孤帆，回首长亭杳。开蓬了。月斜风晓。一幅相思稿。
点绛唇·江村
作者：熊琏
朝代：清

近水人家，芦花掩映黄茅屋。临流濯足。惊起双鸳浴。沽酒归来，唱个吴江曲。吹横竹。鲈鱼正熟。醉看秋山绿。
点绛唇·病后感怀
作者：熊琏
朝代：清

宽褪罗衫，碧梧深院秋风早。雁儿来了。回首天涯杳。几个黄昏，人向愁中老。混飘渺。寒更悄悄。数彻纱窗晓。
点绛唇·秋望
作者：熊琏
朝代：清

一带江楼，蒹葭梦好谁惊醒。渔歌相应。点点波浮艇。画出苍茫，远树烟光瞑。秋千顷。荻花风紧。雁背斜阳冷。
点绛唇·美人图
作者：熊琏
朝代：清

闲坐清宵，迟迟宫漏穿花永。幽情谁省。小婢烹香茗。淡月疏松，十二阑干静。春纤冷。冰弦慢引。风漾炉烟影。
点绛唇·美人蕉
作者：熊琏
朝代：清

羞斗春光，红颜冷淡离尘俗。芳心一束。轻展宫衣绿。开遍秋棠，相伴何曾独。湖山曲。萧萧簌簌。风雨敲寒玉。
点绛唇·花堤
作者：熊琏
朝代：清

万紫千红，垂杨影里香风度。绣裙微露。拾翠人无数。隐隐楼高，蛱蝶双飞去。帘开处。谁家别墅。指点春游路。
点绛唇·雁字
作者：熊琏
朝代：清

书破遥天，一行飞向妆楼近。闺人误认。猜作封侯信。万里关山，寂寞寒沙印。长空净。高天难问。谁写江南恨。
瑞鹤仙·桃花
作者：熊琏
朝代：清

垂杨相掩映。讶红争人面，名标露井。秾华耐凄冷。又清明到了，东风吹醒。蒸霞灿锦。更谁参、三生悟境。一任它、遍野漫山，指点春光千顷。回省。紫陌红尘，断岸疏篱，飘零是恁。香梦怯，仙路永。怅青鸾信杳，飞琼何处，难记瑶池风景。最销魂、临水亭亭，夕阳描影。
瑞鹤仙·游仙词
作者：熊琏
朝代：清

轻丝双髻小，携筠篮、采遍三山芝草。繁华梦虽好。叹黄金，难买童颜长少。邯郸醒了。把闲中、苍桑看饱。猛寻思、古往今来，泪滴千年华表。缥缈。遥天万里，鹤背风情，云衣淡袅。仙路迥，迷津杳。怕道情高唱，声声铁笛，吹得阎浮易老。漫归来、玉洞烟深，桃花春晓。
百字令 其一 闻南村居人极占云水之乐，因赋水村图二阙，以寄兴焉
作者：熊琏
朝代：清

辋川庄杳，问几家尘外，天然幽僻。谁在桃花深处住，遥映窗纱一色。红雨春霏，绿波晴皱，紫燕香泥湿。锄云钓月，山歌时和渔笛。何须姚魏秾华，楼台金粉，适兴惟衡泌。水堪篱门偏有趣，只是解人难得。纵对烟云，未能陶写，孤负闲朝夕。此间清况，邯郸道上宁识。
百字令 其一 题邵蓉江先生诗集
作者：熊琏
朝代：清

萧疏风雅，是贤推孟母，功成课读。意气能超千载上，往哲依依心目。花管频挥，赏音人少，独奏阳春曲。布衣不朽，斯文第一清福。几番凭吊登临，悲凉慷慨，眼界空流俗。参透繁华尘梦绝，只合偕松友菊。客馆耽书，家山占月，得句清霏玉。怀才甘隐，白云原傍幽谷。
百字令 其二 闻南村居人极占云水之乐，因赋水村图二阙，以寄兴焉
作者：熊琏
朝代：清

江乡无暑，爱凉风吹到，卖瓜棚下。十顷青秧环草阁，一带槐阴如画。荻港观鱼，菱塘放鸭，处处堪消夏。碧天雨过，泉声万斛如泻。日长瀹茗披图，倦时高卧，檐角斜阳挂。推枕荷香新睡起，闲听渔樵清话。纸上兴亡，人间荣辱，静里寻思怕。奔驰驹隙，红尘多少车马。
百字令 其二 题邵蓉江先生诗集
作者：熊琏
朝代：清

为亲负米，恨庭闱少隔，晨昏萧索。抱膝旅窗灯火夜，荻影机声如昨。孺慕情深，倚闾望切，清泪天涯落。生成存孝，渊源应本诗学。归时戏舞辨衣，家常茶水，婉转天伦乐。它日板舆花里奉，百岁筵开高阁。华发欢增，霞觞笑对，老健同秋鹤。奚囊献出，珠玑颗颗交错。
百字令·中秋
作者：熊琏
朝代：清

飞来宝镜，正光华、散满瑶台玉阙。谁向风前歌水调，应把洞箫吹彻。天上佳期，姮娥今夜，别样新妆抹。风披露洗，寻常无此皎洁。可堪多病多愁，凋残两鬓，心事寒于铁。十载凄惶无限恨，误了年年圆月。月自长情，人偏薄幸，直恁经磨灭。一尊清酒，几回和泪同咽。
百字令·书感
作者：熊琏
朝代：清

终天抱怨，记床前执手，殷勤数语。频说掌中珠可惜，误使他年失所。生既伤心，死难瞑目，渺渺成今古。深恩未卜，何时能返鸟哺。几回哭煞西风，泪残冷月，落魄身无主。泉下长眠呼不醒，谁念儿家辛苦。事有千端，肠应百折，多少难言处。黄昏独立，灯前数尽秋雨。
百字令·吊陈氏女
作者：熊琏
朝代：清

佳人沦落，讶诗书未习，天然绝俗。生小蓬门知礼数，邻里争传贤淑。不厌荆钗，能甘蔬水，想见如冰玉。含凄敛怨，双眉那肯轻蹙。可怜一载因缘，百端磨折，转眼天年促。断送青春愁病死，说甚洞房花烛。薄命如斯，幽闺谁念，我为伤心哭。霜摧雨打，芳兰竟萎空谷。
百字令·呈院长黄淡人夫子
作者：熊琏
朝代：清

骚坛领袖，赖褒扬千载，幽光潜德。落手文章秋水洁，洗净六朝风格。桃李盈门，图画叠案，富贵神仙客。迟迟长昼，梧阴满院凝碧。此时铭节传贞，奖忠褒孝，胸次罗今昔。一曲冰弦弹古调，白雪阳春谁识。志切经纶，情耽风雅，好句尊前得。闺闱何幸，庸才承此吹拭。
百字令·夜坐
作者：熊琏
朝代：清

孤灯残照，正乱钟敲动，五更时候。白发孀亲魂欲绝，枕上衰颜非旧。薄命儿家，慈袅未及，血泪空黏袖。徘徊顾影，从兹心绪灰透。寻思夜夜挑梭，零针断线，往事归何有。三十馀年缘分尽，多少不堪回首。此后凄凉，寒衾蔬水，却共谁消受。香焚一炷，苍天肯否相佑。
百字令·对月
作者：熊琏
朝代：清

闲阶伫立，悄无人深院，梧飘金井。宝镜澄空秋似水，一洗尘心俱净。抚剑长吟，无家可托，望断天涯迥。冰弦象管，是谁消此清景。爱它万里幽辉，彩云深处，缥缈琼楼影。偕问霓裳诸女伴，可念人间凄冷。枕上游仙，风前盼鹤，好梦惊还醒。罗帏强入，迟迟秋漏初永。
百字令·忆母
作者：熊琏
朝代：清

惊心触目，记去年此际，高堂痛苦。别后凄惶多少事，更与何人细数。大梦醒时，爱缘断否，竟忽飘然去。画图空挂，依依相对无语。便是海北天南，追寻有路，泉下知何许。血泪一笺谁与寄，风送纸灰如雨。望影摹声，疑踪问迹，梦里浑难据。魂招不返，五更凄断钟声。
百字令·感悼
作者：熊琏
朝代：清

艳妆浓抹，记丽娘娇小，远山眉黛。一种风情摇曳甚，绝似浣纱人再。花压阑干，香飘帘幕，宛转浑无赖。韶华珍惜，千金应自长买。哪知春梦难留，好花易谢，漠漠云归海。妒宠争妍原是错，今日有谁思爱。宝镜埋尘，高楼换主，往事成千载。蓬山何处，可能无尘无碍。
百字令·月夕
作者：熊琏
朝代：清

捲帘人在，碧琉璃世界，素华千顷。深信嫦娥贪皎洁，夜夜霜清露冷。天汉非遥，广寒何处，往事难重省。松梢栖鹤，疏钟隔院敲醒。重门深锁无哗，玉箫吹彻，寂寞良宵永。多少红楼春梦好，几个空阶孤影。罗袖惊寒，烟鬟滴翠，阵阵西风紧。凭栏怅望，南飞乌鹊谁悯。
百字令·有感
作者：熊琏
朝代：清

无端世事，把两眉愁锁，寸肠悲裂。焚砚烧书原不错，省却三生慧业。彩笔空挥，瑶琴漫抚，都是鹃啼血。加餐高卧，随缘便抵佳节。任他呆女痴儿，欢场惯占，天不加磨折。试问繁华春梦里，几个风流人物。花月凄凉，文章歌哭，今古无分别。英雄眼冷，等闲白了华发。
百字令·秋莲
作者：熊琏
朝代：清

临流一望，数阑珊几朵，馀香犹冽。水国炎氛原不著，一种芳心冰雪。冷处逾清，描来益澹，影伴苍葭月。帘垂池上，繁华依旧凄切。试看落落疏疏，波光掩映，画舫笙歌歇。消受湖天风露净，越觉美人幽绝。翠盖将欹，红衣半褪，柳岸残蝉咽。西亭秋早，梦回应自凉彻。
百字令·跋黄艮男先生金西志馀
作者：熊琏
朝代：清

闲挥彩笔，抵一编青史，情关今古。耆旧凋残骚雅歇，凭吊断烟零雨。把酒兴怀，挑灯感往，一一经心数。诗成月旦，搜罗不畏吟苦。而况屐冷青山，床空白社，录鬼谁为薄。宋玉悲哉秋欲老，独有招魂词赋。风幌清哦，月楼高咏，都付双鬟谱。亭留野史，千秋须让韦布。
百字令·送吴梅原夫子北上
作者：熊琏
朝代：清

骚坛树帜，把诗文、吐尽山川秀气。直恁才高偏不遇，让与膏梁竖子。白首传经，青灯误老，夜夜藜光里。消磨慧业，从来天意如此。又同伯道凄凉，担囊独往，迢递三千里。胸富五车双眼阔，谁是天涯知己。醉帽风前，吟鞭柳外，暗洒英雄涕。鹏飞何日，佳音频望双鲤。
百字令·送邑侯曹星湖父师入闱
作者：熊琏
朝代：清

旌旗载道，爱清风拂拂，新凉天气。携得诗囊云锦灿，勒马桂花香里。雅化遥钦，奎光遍照，一路弦歌起。山高月皎，文心争似秋水。而况绕树嘉禽，盈郊瑞麦，德政昭奇异。雉水文风应秀拔，都是门墙桃李。鉴别群英，平章万卷，一片辛勤意。归来酒熟，满城黄菊开矣。
百字令·闻南村居人极占云水之乐，因赋水村图二阙，以寄兴焉
作者：熊琏
朝代：清

辋川庄杳，问几家尘外，天然幽僻。谁在桃花深处住，遥映窗纱一色。红雨春霏，绿波晴皱，紫燕香泥湿。锄云钓月，山歌时和渔笛。何须姚魏秾华，楼台金粉，适兴惟衡泌。水堪篱门偏有趣，只是解人难得。纵对烟云，未能陶写，孤负闲朝夕。此间清况，邯郸道上宁识。江乡无暑，爱凉风吹到，卖瓜棚下。十顷青秧环草阁，一带槐阴如画。荻港观鱼，菱塘放鸭，处处堪消夏。碧天雨过，泉声万斛如泻。日长瀹茗披图，倦时高卧，檐角斜阳挂。推枕荷香新睡起，闲听渔樵清话。纸上兴亡，人间荣辱，静里寻思怕。奔驰驹隙，红尘多少车马。
百字令·题平山女史诗卷
作者：熊琏
朝代：清

清才慧性，是碧翁亲付，蕊珠仙子。玉手蔷薇花露涴，净洗脂浓粉艳。笔落珠圆，诗成锦灿，一种幽芬气。平山不远，箐华钟自邗水。堪敬梁孟丰标，闺房师友，千载金兰契。夜月高楼香雾湿，秋在凤箫声里。愧我微才，瑶编幸接，展卷惊还喜。一词莫赞，惟知拜读而已。
百字令·题江西吴退庵先生诗草
作者：熊琏
朝代：清

愁中展卷，讶伤心字字，穷途滋味。时俗争高薪米价，纸上珠玑不贵。孤棹空江，荒山斜日，木叶纷纷坠。艰辛客况，白头未了尘累。说甚吊古评今，吟风叹月，都是才人泪。恸哭文章才绝世，清澈一泓秋水。笑口难开，赏音有几，只合沉沉醉。苍茫独咏，瑶笙原吹鹤背。
百字令·题邵蓉江先生诗集
作者：熊琏
朝代：清

萧疏风雅，是贤推孟母，功成课读。意气能超千载上，往哲依依心目。花管频挥，赏音人少，独奏阳春曲。布衣不朽，斯文第一清福。几番凭吊登临，悲凉慷慨，眼界空流俗。参透繁华尘梦绝，只合偕松友菊。客馆耽书，家山占月，得句清霏玉。怀才甘隐，白云原傍幽谷。为亲负米，恨庭闱少隔，晨昏萧索。抱膝旅窗灯火夜，荻影机声如昨。孺慕情深，倚闾望切，清泪天涯落。生成存孝，渊源应本诗学。归时戏舞辨衣，家常茶水，婉转天伦乐。它日板舆花里奉，百岁筵开高阁。华发欢增，霞觞笑对，老健同秋鹤。奚囊献出，珠玑颗颗交错。
百字令·题黄佩芸忆菊图
作者：熊琏
朝代：清

秋光满目，叹种花人逝，花还依旧。闻道花时同剪烛，堂上埙篪叠奏。玉树孤森，谢池梦杳，往事空回首。清吟抱膝，凄凉滋味消受。应是对景伤心，霜枝难看，懒醉东篱酒。鸿雁声凄深院寂，坐听苕苕清漏。赋岂招魂，秋尤动感，泪滴三更后。梧风竹月，小阑干外寒透。
百字令·题黄楚桥先生读书秋树根图
作者：熊琏
朝代：清

凝神独坐。听西风落叶，萧萧簌簌。处士名山期不朽，肯向红尘歌哭。石上开函，林间抱膝，万卷千回读。古人堪质，丝纶应自满腹。曾记馆对斜阳，园留春色，总是藏书塾。冷却骚场丝管歇，往事依依心目。三径虽荒，遗经自守，一脉书香续。知音何处，一任声出空谷。
眼儿媚·弹琴美人
作者：熊琏
朝代：清

落花流水总关情。明月满空庭。轻笼翠袖，频舒玉指，弹彻春冰。声声谱出伤心调，花外友人听。胡笳一拍，阳关三叠，无限凄清。
祝英台近·残菊
作者：熊琏
朝代：清

酒樽间，诗侣散。寂寞锁深院。冷蝶寻来，尚有几枝颤。可怜风紧霜浓，东篱秋老，愁煞个、渊明无伴。相思怨。眼前多少凄凉，空自付归雁。休说销魂，人瘦有谁管。趁它疏影残香，馀情同诉，依旧把、黄昏帘卷。
纪事八阕 如梦令 其一 髫年就塾
作者：熊琏
朝代：清

转瞬白头人老。曾记双丫髻小。抛绣学寻师，花里莺声缥缈。清悄。清悄。帘卷书堂春晓。
纪事八阕 如梦令 髫年就塾
作者：熊琏
朝代：清

转瞬白头人老。曾记双丫髻小。抛绣学寻师，花里莺声缥缈。清悄。清悄。帘卷书堂春晓。手泽消磨，终天恸绝。伤心只共鹃声咽。宾朋散尽寂无人，柴门静掩车尘歇。总角零丁，白头凄切。萱花寂寞椿先折。穗帷风透五更寒，孀机敲落虚窗月。失怙孤雏痛此生。萱堂纺织抚零丁。娇痴未解劬劳苦，懒傍机窗待五更。儿已倦，母难宁。但觉萧萧响不停。深宵惊醒寒衾梦，案上灯犹一点明。脉脉立斜阳，雁过长空净。十里亦天涯，寂寞荒乡景。高堂极望遥，徙倚怜孤影。清泪落平冈，两袖西风冷。满目弓矰梦亦讹。荒山归未得、已无家。便同征雁寄苍葭。禅扉静、一径薜萝遮。清响出窗纱。碧云敲欲破、落霜华。愁人只合悟空花。和泪听、坐到月西斜。弱息偏禁百折，多磨宜有千端。阎浮滋味总心酸。参到药炉经卷。夜月窗前影怯，西风镜里眉攒。几番愁对菊花寒。不把疏帘轻捲。绝少清缘，惟怜夜月悬空际。嫦娥知己。不以荒寒弃。何必雕栏，处处瑶辉丽。西风里。芦帘乍启。有个人凝睇。恸劬劳，思疾苦。往事何堪细数。机绝响，梦难真。萱花不复春。壁风凄，窗月冷。总是伤心光景。魂寂寂，夜苕苕。孤檠带泪挑。
纪事八阕 小重山 其五 佛阁聆钟
作者：熊琏
朝代：清

满目弓矰梦亦讹。荒山归未得、已无家。便同征雁寄苍葭。禅扉静、一径薜萝遮。清响出窗纱。碧云敲欲破、落霜华。愁人只合悟空花。和泪听、坐到月西斜。
纪事八阕 更漏子 其八 篝灯哭母
作者：熊琏
朝代：清

恸劬劳，思疾苦。往事何堪细数。机绝响，梦难真。萱花不复春。壁风凄，窗月冷。总是伤心光景。魂寂寂，夜苕苕。孤檠带泪挑。
纪事八阕 点绛唇 其七 茅檐望月
作者：熊琏
朝代：清

绝少清缘，惟怜夜月悬空际。嫦娥知己。不以荒寒弃。何必雕栏，处处瑶辉丽。西风里。芦帘乍启。有个人凝睇。
纪事八阕 生查子 其四 陇首瞻云
作者：熊琏
朝代：清

脉脉立斜阳，雁过长空净。十里亦天涯，寂寞荒乡景。高堂极望遥，徙倚怜孤影。清泪落平冈，两袖西风冷。
纪事八阕 西江月 其六 秋窗扶病
作者：熊琏
朝代：清

弱息偏禁百折，多磨宜有千端。阎浮滋味总心酸。参到药炉经卷。夜月窗前影怯，西风镜里眉攒。几番愁对菊花寒。不把疏帘轻捲。
纪事八阕 踏莎行 其二 趋庭泣血
作者：熊琏
朝代：清

手泽消磨，终天恸绝。伤心只共鹃声咽。宾朋散尽寂无人，柴门静掩车尘歇。总角零丁，白头凄切。萱花寂寞椿先折。穗帷风透五更寒，孀机敲落虚窗月。
纪事八阕 踏莎行 其二 趋庭泣血
作者：熊琏
朝代：清
体裁：词

手泽消磨，终天恸绝。伤心只共鹃声咽。宾朋散尽寂无人，柴门静掩车尘歇。总角零丁，白头凄切。萱花寂寞椿先折。繐帷风透五更寒，孀机敲落虚窗月。
纪事八阕 鹧鸪天 其三 机窗课织
作者：熊琏
朝代：清

失怙孤雏痛此生。萱堂纺织抚零丁。娇痴未解劬劳苦，懒傍机窗待五更。儿已倦，母难宁。但觉萧萧响不停。深宵惊醒寒衾梦，案上灯犹一点明。
花心动·木香花
作者：熊琏
朝代：清

日暖风和，正满架浓阴，柴门深掩。篱落萧疏，墙角清幽，望去琼瑶一片。淡香飘向无人处，试问在、谁家庭院。尽任著、山村水郭，牵藤布蔓。林下风情未远。纵富贵何辞，也甘贫贱。杏子青垂，柳带长拖，多少繁华先占。殿春芍药同时放，不羡它、雕栏回槛。须知道、生来野性萧散。
花心动·荷花
作者：熊琏
朝代：清

出水红芳，信污泥不染，冰心皎皎。如睡如醒，有恨无情，几度风清月晓。采莲歌起轻摇桨，任叶底、鸳鸯梦好。香飘处、粘天相碧，烟云缥缈。万里湖山一棹。问满载归来，并头多少。佛国灵根，海岛鲜葩，回首沧江路杳。香消翠被寒初觉，长怕是、西亭秋老。青筒酒，须将琼浆饮饱。
苏幕遮·春夜
作者：熊琏
朝代：清

漏凄清，风缥缈。月上梨花，阵阵炉烟袅。一曲冰弦弹未了。十二屏山，锦帐人空老。泪痕多，鲛帕小。淡酒三杯，能解愁多少。醉里朦胧天外绕。好梦谁惊，又是莺啼晓。
菜花
作者：熊琏
朝代：清

尺土依然雨露匀，黄花灿灿蝶飞频。朝来不厌临窗看，也算贫家一段春。
菩萨蛮·月下口占
作者：熊琏
朝代：清

西风瑟瑟敲檐铁。含凄独步空阶月。冷露滴寒辉。徘徊人未归。诗成重自省。脉脉频怜影。若使此生休。无情不识愁。
萤火
作者：熊琏
朝代：清

水面光初乱，风前影更轻。背镫兼背月，原不向人明。
蝶恋花 题挑灯闲看牡丹亭图二首 其一
作者：熊琏
朝代：清
体裁：词

门掩黄昏深院宇。窗里孤灯，窗外芭蕉雨。万种低徊无可语。虫声四壁凉如许。怪底临川遗恨谱。死死生生，看到伤心处。薄命痴情同是苦。古今多少聪明误。
蝶恋花·其二
作者：熊琏
朝代：清
体裁：词

一幅秋光愁万顷。妙手空空，画出当时景。独坐摊书清夜永。泪珠低落云鬓冷。纸上芳魂怜玉茗。疑幻疑真，梦里凄凉境。是否亭亭呼欲醒。夕阳一片桃花影。
蝶恋花·写怀
作者：熊琏
朝代：清

湖海作风天作雪。浩浩茫茫，何处逃磨劫。薄幸一生真百折，无家燕子秋风叶。稽首遥空先惨咽。欲述嫦娥，花外云遮月。偏是深情无可说，冤魂都迸啼鹃血。
蝶恋花·题挑灯闲看牡丹亭图二首
作者：熊琏
朝代：清

门掩黄昏深院宇。窗里孤灯，窗外芭蕉雨。万种低徊无可语。虫声四壁凉如许。怪底临川遗恨谱。死死生生，看到伤心处。薄命痴情同是苦。古今多少聪明误。一幅秋光愁万顷。妙手空空，画出当时景。独坐摊书清夜永。泪珠低落云鬓冷。纸上芳魂怜玉茗。疑幻疑真，梦里凄凉境。是否亭亭呼欲醒。夕阳一片桃花影。
西江月·秋闺
作者：熊琏
朝代：清

梦里不堪萧瑟，起来惊数年华。碧梧深院雁行斜。掩镜愁眉倦画。馀恨尚萦烟柳，芳心半逐风花。夜深凉露逼单纱。独步秋香月下。
解语花·白桃花
作者：熊琏
朝代：清

净洗胭脂，香生艳雪，不为红颜误。轻盈如许。消魂煞，半面文君缟素。天台旧路。怕玉洞更无寻处。听墙东，子夜歌残，脉脉凭谁诉。露井春光无数。讶千红队里，琼瑶一树。娟娟楚楚。任飘泊，未染人间尘土。芳魂谁主。被淡月清风留住。小窗前，梦入梨花，同按霓裳谱。
贺新凉·感怀
作者：熊琏
朝代：清

把卷无心读。已拼著、烧琴煮鹤，锄松砍菊。不是才人多挫折，自信生来薄福。更休说、穷途欲哭。昨夜梦中身有翼，听云边、谁唱飞仙曲。又却是，风敲竹。人生到处难求足。最留意、炉香茗碗，山青水绿。长愿避人归净业，安得三间茅屋。便逃出、红尘碌碌。鞠育深恩还未报，频稽首、私向慈云祝。身后事，何暇卜。
贺新郎·其一
作者：熊琏
朝代：清

薄命千般苦，极堪哀，生生死死，情痴何补。多少幽贞人未识，兰蕙香消荒圃，埋不了茫茫黄土。花落鹃啼凄欲绝，剪轻绡，那是招魂处。静里把，芳名数。同声一哭三生误。恁无端，聪明磨折。无分今古。玉貌清才凭吊里，望断天风海雾，未全入，江郎恨赋。我为红颜频吐气，拂霜毫，几按凄凉谱。闺怨切，共谁诉。
酹江月·虞美人花
作者：熊琏
朝代：清

亭亭艳秀，纵托根垓下，飘零谁主。记否当年亡国恨，绝似低鬟不语。岂恋残春，况逢啼鴂，凄断黄昏雨。繁华幻境，何妨开近环堵。休说倾国倾城，青青坟上，只许明妃伍。多少红颜都是梦，谁吊纷纷黄土。一代贞魂，千秋薄命，仍向风前舞。汉宫何在，此花终是属楚。
重叠金·看花美人
作者：熊琏
朝代：清

海棠枝上莺啼巧。声声唤起春眠早。红露湿弓鞋。亭亭下玉阶。千枝开遍处。纤手还重数。蛱蝶绕钗梁。归来两鬓香。
重叠金·美人
作者：熊琏
朝代：清

芳姿皎若梅花雪。幽情淡若梨花月。小立玉珊珊。春风鬓影间。画栏人静处。宛转调鹦鹉。笑语隔瑶阶。轻纨遮面来。
金缕曲·中元闻梵
作者：熊琏
朝代：清

梵阁流离敞，绕经筵、万盏红灯，莲花夜放。指点浮生都是幻，几处灵幡飘荡。罗蔬果、馨香供养。渺渺白杨荒草外，料孤魂、寂寞无依傍。当此际，应来飨。三更月照松梢亮。纸灰寒、佛号高宣，钟声齐响。纵使绣帷鸳鸯好，未免惊回枕上。何况是、穷愁景况。露冷庭空形伴影，步荒阶、听彻邻鸡唱。多少事，频回想。
金缕曲·书扇赠徐湘浦世叔
作者：熊琏
朝代：清

草色侵书幌。昼初长、燕语雕梁，山明翠嶂。积雨新晴天一碧，夜夜风清月朗。最好是、松间石上。世味炎凉禅味远，篆烟轻、隔院钟敲响。游仙梦，蓬瀛想。幽人此际诗情爽，占韶华、有酒须倾，有花须赏。万绿阴遮临水阁，试把纱窗洞敞。一任取、凭栏四望。手拍红牙翻水调，出诗词、付与青童唱。檐樱熟，蔷薇放。
金缕曲·偶成
作者：熊琏
朝代：清

暮雨萧萧冷。背昏灯、掩卷徘徊，怅然思省。浮世悲欢同一梦，几个邯郸佳境。也休怨、黄梁催醒。闻道凄凉归觉路，把残钟、断鼓留心领。诸想幻，太虚静。春光未远秋光近。怎禁它、雁背霜浓，芦花风紧。从古多情人易老，况是工愁善病。先白了、飞蓬两鬓。彩笔生花浑艳绝，付文通、只写千秋恨。今古事，凭谁问。
金缕曲·咏西施梦花
作者：熊琏
朝代：清

黄土埋金粉。想吴宫、何异南柯，欢场俄顷。断送江山嚬笑里，梧叶秋深风紧。更谁问、屧廊香径。过眼烟花原幻迹，现花身、身后还留影。依旧是，娇如病。当时占断繁华境。一任取、歌酣舞倦，君王醉领。生怕春宵容易度，多少迷离光景。竟付与、五湖萍梗。听到子规悽绝处，感沧桑、千载芳魂冷。唤不得，红颜醒。
金缕曲·感怀
作者：熊琏
朝代：清

幽恨无人省。最堪怜、电光石火，年华转瞬。猛上心来思往事，难遣五更初醒。梦里唤、高堂不应。挑尽残灯窗月暗，隔花钟、敲动情千顷。寸肠断，泪珠滚。一春常抱愁兼病。更何况、终天恸绝，蓼莪罢咏。弱息瑩瑩曾未死，生受销魂光景。频念到、泉台凄冷。日落荒原谁是伴，近清明、几树棠梨影。归鸦噪，东风紧。
金缕曲·感怀
作者：熊琏
朝代：清
体裁：词

幽恨无人省。最堪怜、电光石火，年华转瞬。猛上心来思往事，难遣五更初醒。梦里唤、高堂不应。挑尽残灯窗月暗，隔花钟、敲动情千顷。寸肠断，泪珠滚。一春常抱愁兼病。更何况、终天恸绝，蓼莪罢咏。弱息莹莹曾未死，生受销魂光景。频念到、泉台凄冷。日落荒原谁是伴，近清明、几树棠梨影。归鸦噪，东风紧。
金缕曲·挽邻姬
作者：熊琏
朝代：清

半面娇还隐。记相逢、罗袖笼香，玉钗拖鬓。年少风光空自爱，一霎虚花泡影。端的为、红颜薄命。倩女惊从何处去，夜沉沉、泉路谁相引。也应是，步难稳。灵幡挂壁斜阳瞑。风吹来、法鼓金铙，凄凉相应。寂寂朱门归也未，可记黄梁旧境。怕画上、丹青难认。泪点经声残月里，掩流苏、绣帐香飘冷。谁唤得，梦魂醒。
金缕曲·牡丹
作者：熊琏
朝代：清

绝世非常艳。试相看、第一韶光，琼楼不远。春到洛阳春已去，彩凤飞来天半。占遍了、豪华庭院。生怕流莺轻觑见，锦屏风、垂下销金幔。绮筵设，华灯灿。惊人富贵何妨晚。仗天工、著意栽培，奇葩满眼。到此群芳都减价，一夜狂风吹散。越现出、云霞烂漫。花里清歌花外月，倚阑干、谁把红箫按。多应是，神仙眷。
金缕曲·述怀
作者：熊琏
朝代：清

整日愁无恨。恁年来、贫病相兼，双眉不展。长恨瑩瑩无可告，也似孤舟别馆。经多少、风萧雨暗。燕子依人非得已，枉呢喃、衔尽残花片。辛勤处，何人见。栖栖争甚恩和怨。猛寻思、石上三生，馀香未散。百首新诗谁击节，付与自吟自叹。定有个、千秋青眼。窗外嗷嗷声过也，望天涯、遥诉西风雁。霜月里，同凄婉。
金缕曲·述怀
作者：熊琏
朝代：清
体裁：词

整日愁无恨。恁年来、贫病相兼，双眉不展。长恨莹莹无可告，也似孤舟别馆。经多少、风萧雨暗。燕子依人非得已，枉呢喃、衔尽残花片。辛勤处，何人见。栖栖争甚恩和怨。猛寻思、石上三生，馀香未散。百首新诗谁击节，付与自吟自叹。定有个、千秋青眼。窗外嗷嗷声过也，望天涯、遥诉西风雁。霜月里，同凄婉。
金缕曲·题洪介石先生别梅图
作者：熊琏
朝代：清

顾影同凄婉。傍冰魂、旧爱吾庐，今成邻院。此夜尚能花下立，来日短墙隔断。怊怅煞、罗浮梦远。聊把一杯和泪饮，恁才华、偏被天公算。穷愁累，萧条感。红云满树香飘暗。绕虚檐、索笑何堪，芳心如怨。如许横斜消不得，付与谁人闲玩。料只有、风怜月伴。未解清吟空对汝，讶逋仙、翻向图中看。诗思冷，停毫叹。
金缕曲·题邑侯曹星湖父师西凉游草
作者：熊琏
朝代：清

夹岸桃花放。送行程、弱柳烟拖，柔波绿漾。百首诗投云锦灿，更听骊歌祖帐。题不尽、离筵情况。雪积羌关春倍晚，缓摇鞭、频把江南望。山势峻，涛声壮。驰驱万里精神爽。携新诗、满贮囊中，清吟马上。往事劬劳曾不觉，到处风光自赏。赢得是、天高月朗。半载归来霜点鬓，遍欢呼、万姓重瞻仰。春雨到，长培养。
长相思 其一 秋词
作者：熊琏
朝代：清

蓼花秋。荻花秋。白露苍葭秋梦幽。秋江天际流。风飕飕。雨飕飕。吹彻关山笛里愁。夕阳人倚楼。
长相思 其二 秋词
作者：熊琏
朝代：清

日如梭。月如梭。但觉流光镜里过。渐看双鬓皤。愁也磨。病也磨。凉夜西风吹薜萝。模糊秋梦多。
长相思·秋词
作者：熊琏
朝代：清

蓼花秋。荻花秋。白露苍葭秋梦幽。秋江天际流。风飕飕。雨飕飕。吹彻关山笛里愁。夕阳人倚楼。日如梭。月如梭。但觉流光镜里过。渐看双鬓皤。愁也磨。病也磨。凉夜西风吹薜萝。模糊秋梦多。
题冒芥原先生编年图录八阕 更漏子 雪窗夜课
作者：熊琏
朝代：清

夜窗虚，严训督。膝畔依依课读。添活火，袅炉烟。宵深未许眠。竹频敲，风乍咽。阁外乱飘琼屑。灯影碧，纸声酸。翻书呵手寒。文坛劲敌。总角花生笔。短短春衫垂柳色。两袖芹香应滴。桃花马上扬鞭。高楼卷尽珠帘。偕问谁家玉树，篁宫第一青年。蓼莪堪痛。榻畔雁行形影共。血是鹃啼。肠断灵萱欲悴时。何曾解带。报答劬劳刚一载。回忆心酸。长夜西风阵阵寒。学识才兼始擅长。风云月露总寻常。乾坤大义付平章。为念重泉薶烈魄，更搜潜德发幽光。千秋笔底姓名香。月满良宵，楼高秀水香尘绕。凤箫缥缈。咫尺仙车到。寸草同心，未得春晖照。伤怀抱。思亲梦杳。泪滴鸳帷晓。黑貂裘敞几多年。一朝领袖文坛。儒生风味只清寒。鬓发将斑。迟暮才沾天禄，高堂已隔重泉。回思往事益心酸。茶水无欢。牵袂处，风急雁飞遥。几度床前重握手，临歧一别已魂销。永诀是河桥。榻畔记叮咛。字字凄清。遗孤付托任非轻。累世宗祧香火系，一脉相承。念念孔怀情。死者如生。白头犹自抚零丁。克尽友慈原是孝，永慰幽冥。
题冒芥原先生编年图录八阕 望江南 其七 城闉送别
作者：熊琏
朝代：清

牵袂处，风急雁飞遥。几度床前重握手，临歧一别已魂销。永诀是河桥。
题冒芥原先生编年图录八阕 浣溪沙 其四 篡修应聘
作者：熊琏
朝代：清

学识才兼始擅长。风云月露总寻常。乾坤大义付平章。为念重泉薶烈魄，更搜潜德发幽光。千秋笔底姓名香。
题冒芥原先生编年图录八阕 画堂春 其六 圜桥受饩
作者：熊琏
朝代：清

黑貂裘敞几多年。一朝领袖文坛。儒生风味只清寒。鬓发将斑。迟暮才沾天禄，高堂已隔重泉。回思往事益心酸。茶水无欢。
题徐湘浦世叔消夏图 凤栖梧 其一 莲塘放艇
作者：熊琏
朝代：清

香满陂塘三十六。翠盖迎凉，万顷遮天绿。画桨珠帘云锦簇。摘花惊起双鸥浴。水佩风裳看不足。一棹轻移，荡过藏书屋。今夜闹红深处宿。月明听唱凌波曲。
题徐湘浦世叔消夏图 凤栖梧 莲塘放艇
作者：熊琏
朝代：清

香满陂塘三十六。翠盖迎凉，万顷遮天绿。画桨珠帘云锦簇。摘花惊起双鸥浴。水佩风裳看不足。一棹轻移，荡过藏书屋。今夜闹红深处宿。月明听唱凌波曲。覆院阴浓月上迟。清风戛戛玉参差。客来留坐晚凉时。石上分题情似水，尊前按板曲如丝。清谈定许隔篱知。满座凉生小院清。呼童拍板奏新声。香应扑面花争放，响欲凌霄月倍明。纨扇动，酒杯停。风吹袅袅一丝轻。阳春白雪谁堪和，鹤背人来按玉笙。
题徐湘浦世叔消夏图 浣溪沙 其二 竹间留客
作者：熊琏
朝代：清

覆院阴浓月上迟。清风戛戛玉参差。客来留坐晚凉时。石上分题情似水，尊前按板曲如丝。清谈定许隔篱知。
题徐湘浦世叔消夏图 鹧鸪天 其三 花阴度曲
作者：熊琏
朝代：清

满座凉生小院清。呼童拍板奏新声。香应扑面花争放，响欲凌霄月倍明。纨扇动，酒杯停。风吹袅袅一丝轻。阳春白雪谁堪和，鹤背人来按玉笙。
题霁峰园十八景 南乡子 其二 桐屋秋声
作者：熊琏
朝代：清

叶叶打窗棂。络纬丝多彻夜鸣。覆屋阴疏秋到枕，三更。不是风声即雨声。有客梦难成。起坐敲诗剔短檠。十二云屏凉似水，凄清。卷上湘帘月倍明。
题霁峰园十八景 望江南 其七 九松清籁
作者：熊琏
朝代：清

遮窗碧，树树势凌霄。千尺龙蛇风动影，寒生六月响萧萧。浑似奏云璈。
题霁峰园十八景 西江月 水廊印月
作者：熊琏
朝代：清

碧沼层层皎洁，回廊处处空明。水光月影十分清。摇动玻璃千顷。镜里冰壶争爽，阶前荇藻交横。天风吹下玉箫声。人在瑶池仙境。叶叶打窗棂。络纬丝多彻夜鸣。覆屋阴疏秋到枕，三更。不是风声即雨声。有客梦难成。起坐敲诗剔短檠。十二云屏凉似水，凄清。卷上湘帘月倍明。斜月穿窗，游仙幽梦谁惊觉。霜华寒悄。花上独眠鸟。白了人头，天地何曾老。风吹杳。声声听饱。催得千家晓。黏花湿柳春千顷。楼前便是西湖景。淡墨洒生绡。青山带雨描。窗纱凝晓绿。倚遍阑干曲。荡漾一溪云。挥毫画更新。凉亭近水。槛外红桥横晓翠。满壁波光。卷上珠帘对夕阳。风来闪闪，画出苍茫浑一片。徒倚何人。薄暮高歌响入云。图书四壁画苍茫。满室蕙兰香。试把虚窗洞启，波光倒浸天光。阑干曲曲，晴霞片片，点染斜阳。烟际数声渔笛，此身疑在潇湘。遮窗碧，树树势凌霄。千尺龙蛇风动影，寒生六月响萧萧。浑似奏云璈。极望总玲珑。似在云峰。横吹一曲月明中。片片梅花何处落，响入高空。古调许谁同。跨鹤仙翁。飘然亦欲御天风。十指寒生双袖薄，唤醒蛟龙。
题霁峰园十八景 重叠金 其四 小楼画雨
作者：熊琏
朝代：清

黏花湿柳春千顷。楼前便是西湖景。淡墨洒生绡。青山带雨描。窗纱凝晓绿。倚遍阑干曲。荡漾一溪云。挥毫画更新。
鹊桥仙·早秋
作者：熊琏
朝代：清

茫茫云水，濛濛烟雨，寂寞空山翠里。哀蛩满壁吊黄昏，正宋玉、销魂时候。苍葭梦杳，铜壶漏永，一夜霜花寒透。愁颜莫向镜中看，多应是、西风吹瘦。
鹊桥仙·落花
作者：熊琏
朝代：清

珠帘不卷，画阑人去，风舞满庭香雪。歌终酒散饯春归，谁唱出、阳光三叠。韶华锦片，芳菲好梦，都被子规啼彻。馀情未肯逐东流，分付与、晓烟残月。
鹊桥仙·读文通恨赋
作者：熊琏
朝代：清

悲欢梦里，兴亡纸上，转瞬浮生易老。生憎彩笔写凄凉，传尽个、伤心怀抱。升沉今古，微茫身世，谁问茫茫天道。千秋第一有情人，同化了、平原蔓草。
泊磊石
作者：熊绍庚
朝代：清

朔风吹五两，明月弄波心。忽听清砧起，始嗟秋气深。胡笳空塞北，客梦落湘阴。一夜西崖水，茫茫感不禁。
挽曾国荃联
作者：熊耀衢
朝代：清
体裁：联

一门内勋业昭然，勤劳在王室，文正之度，悯烈之勇，靖毅之略，惠敏之才，扫荡纵横九万里；五丈原台星陨矣，功德系民心，大江以南，古粤以东，太行以西，湖湘以北，慷慨悲歌百亿家。
雨集鸳湖分韵
作者：熊舆
朝代：清
体裁：七言律诗

乘风聊息五湖滨，解带论交醉后真。斜日远衔城堞暮，江花低照野航新。客中短剑谁为主，雨罢青山故近人。还把渔竿向何所，此中鸥鹭系相亲。
客邸思归
作者：熊良巩
朝代：清

静听木叶下西风，灯影昏昏照病容。滴碎愁心秋夜雨，敲残客梦寺楼钟。衡阳雁断三千里，巫峡猿啼十二峰。我久欲归归未得，云山叠叠水重重。
寻乔亭遗迹与徐骑省双溪行院碑俱不见
作者：熊良巩
朝代：清

庄周曾论书，丁字乃有尾。八分周已有，不自秦人始。缅昔雨粟后，仓颉古文起。周宣二千年，中国通行此。大篆变古法，籀文传自史。李斯变小篆，损益成绝技。八分即小篆，聚讼殊可已。武将乃造笔，中涓更造纸。不必出圣贤，万世遵遗轨。斯也灭圣经，罪不容于死。此事可掩罪，亦薄乎云尔。斯诛汉隶出，却笑父似子。唐朝名最盛，莫过阳冰李。咸谓李氏后，骑省一人耳。清峭皖公山，山影落杯里。当时南唐衰，谪居下柴里。双溪行院婢，古秀世无比。乔亭双美人，有灵亦当喜。谁知金源后，碑失亭亦毁。迄今七百年，何处寻遗址。金石且不寿，叹息循山趾。
送戴兰江观察赴任南河
作者：熊莪
朝代：清

绣衣持节赋将离，几载秋曹得所师。治狱争夸于定国，浚渠还借郑当时。栽培南国棠千树，惆怅西风酒一卮。瓠子安澜频奏续，好凭双鲤寄相思。
卜算子
作者：熊象慧
朝代：清

杨柳弄轻柔，花落人消瘦。杜宇声声听已愁，况是黄昏候。新月自娟娟，不似眉痕皱。晓起临妆学画伊，得展愁容否。
桃源忆故人
作者：熊象慧
朝代：清

窗前忽洒潇潇雨。对此暗添愁绪。点点何曾少住。况有芭蕉树。子规啼断人何处。芳草远迷归路。帘卷落花无数。又是春将暮。
满庭芳·酒帘
作者：熊象慧
朝代：清

楼角斜飘，檐牙半露，几番卷起炊烟。有时风静，端正一竿悬。比似曲车更甚，遥望处、无那情牵。行沽去，何须借问，亚树夕阳偏。堪怜。最好是、杏花开候，春暖江天。傍水村山郭，做弄清妍。招引踏青人至，同认取、孤影翩翩。只休教，朦胧醉眼，错认燕飞前。
西江月·落花
作者：熊象慧
朝代：清

几阵摧花雨过，乱飘茵溷谁怜。双飞燕子画帘前。衔得残红一片。庭草依然凝碧，愁肠宜付吟笺。也知转眼又明年。怎奈此情难遣。
调笑令
作者：熊象慧
朝代：清

行客。行客。怕听枝头啼鴂。归来又起离愁。独坐思亲泪流。流泪。流泪。镜里容颜憔悴。
因是庵
作者：熊象黻
朝代：清

初地知幽邃，兹登因是楼。白门三日雨，黄叶万家秋。独往迷新径，凭高迟旧游。上方清磬响，遥出碧池头。
秋日道中寄京口友人
作者：熊象黻
朝代：清

一车千里外，马首又斜阳。秋色还黄菊，风声借白杨。知君当此日，忆我在他乡。拟欲来京口，重登君子堂。
舟中
作者：熊象黻
朝代：清

昔从北地穷沙漠，转入南湘下汉皋。但觉家随芳草远，暗知船共晚潮高。客中傲态容三拜，镜里衰颜惜二毛。王粲祢衡俱下世，文章应得入吾曹。
舟抵苏州
作者：熊象黻
朝代：清

半春卧病木兰舟，今日推窗见虎丘。梅雨满天花满岸，橹声不断到苏州。
临皋渔人挽歌
作者：熊赐履
朝代：清

先生家住团风里，笭箵婆娑照江水。年年欸乃洞庭滨，信口吟成槎上史。泛泛兰舟一叶飞，西风吹入浔阳涘。垂纶高挂洪塘鲨，投竿引出白沟鲔。沧溟何处不烟波，扬子矶头舟可舣。抱瓮丈人山下逢，开尊共话羲皇理。天地为笼江海罛，渭渚严滩安足齿。何况戋戋上谷骄，飘然返棹麻溪沚。归来不脱旧时蓑，一夕乘槎弃如屣。芦花自白峰自青，七十年来梦泡耳。楚些一曲哀江头，思君不见悲风起。
吴园六朝松
作者：熊赐履
朝代：清

六朝销废尽，剩此一株松。石劈苍根冷，脂乾白藓封。团烟巢鹳鹤，老干逼虬龙。薄暮婆娑下，清飕动远钟。
春亭对雨柬于皇
作者：熊赐履
朝代：清

草堂花意近，风雨乱春晴。修竹摇空冷，残梅入望清。烟霞本故物，丘壑自多情。鹿鹿胡为者，输君学晚成。
洪山
作者：熊赐履
朝代：清
体裁：七言律诗

鄂渚东迤山势窿，长江瀑练带溪瀜。四围翠嶂回南纪，一抹峦烟下塞鸿。乱后同悲湘水咽，老来归梦楚云通。万松阿阁风翻否，布袜何年上九嵏？
焦山
作者：熊赐履
朝代：清

人隐偏名地，山灵转姓焦。偶然通帝座，遂尔逼云霄。丘壑风烟老，江湖岁月遥。我来寻古洞，披石坐松飂。
聚奎堂联
作者：熊赐履
朝代：清
体裁：联

赫赫科条，袖里常存惟白简；明明案牍，帘前何处有朱衣。
金山
作者：熊赐履
朝代：清

十年思胜地，此日试登临。海气侵云湿，江光带雨深。宁堪方外想，粗了未来心。倚槛频恣眺，阴风动客襟。
雨夜怀人
作者：熊赐履
朝代：清

寒宵苦独酌，忆汝复谁亲。为念诗情冷，应知道味真。残烟笼野色，细雨暗江春。何日过桑牖，花间共饮醇。
黄鹤楼
作者：熊赐履
朝代：清
体裁：七言律诗

胜迹争传黄鹤楼，沙场灰劫几经秋。鱼龙出没千峰乱，烟雨迷离一水收。芳草至今连郢树，西风何处问芦洲？云山隐隐空岑寂，泪尽寒江未肯流。
挽张之洞联
作者：熊道琛
朝代：清
体裁：联

卅年秉钺，四省开牙，革故鼎新，惠泽敷晋粤江楚以外；一代大儒，三朝元老，托孤寄命，勋名是曾胡左李所无。
清平乐
作者：燕翼
朝代：清

凌波仙女。重返瑶天去。妙墨人间留寸楮。增了秦嘉愁绪。记曾翠阁联吟。玉窗倦绣金针。针线尚留残帖，至今酸刺芳心。
溪居
作者：牛克敬
朝代：清

潺潺溪水绕柴扉，略与尘寰机事违。孤鹜自沈红日远，片帆遥指白云归。夏畦雨足间农少，野寺无僧晚磬稀。只有钓翁明月下，十千沽酒锦鳞肥。
宿武夷冲佑观
作者：牛善祥
朝代：清

移舟近仙观，散步值初冬。落叶溪前路，浮云天外峰。叩门惟见月，入院不闻钟。欲问升真诀，何人是赤松。
昭通道中
作者：牛思凝
朝代：清

三年踏遍夜郎溪，又向滇南听晓鸡。秋水乍漂红叶冷，寒山自绕白云低。人逢旷野初开眼，马到平沙欲放蹄。万里飘蓬燕市客，故乡风景动凄迷。
者那山行
作者：牛思凝
朝代：清

暮起炊烟一缕斜，万重深树有人家。崎岖拨草寻荒径，踏遍山山黄玉花。
平溪道中漫兴
作者：牛枢
朝代：清

不是函关界，胡为紫气翔。岚氛迷晓色，林影障晴光。雨洒征衣薄，风回驿路长。分明烟火处，隔水正徬徨。
三家塘
作者：牛焘
朝代：清

山回路转石桥东，过客停骖柳一丛。十里邮亭乌哑哑，三家长傍夕阳红。
不寐二首·其一
作者：牛焘
朝代：清

偶为耽吟搁笔难，烹茶几度向宵阑。灯倾馀沥嫌膏短，火拨残红怯被寒。月色多情终落寞，梅花耐冷久盘桓。等闲商略明朝事，浇过枯肠放午摊。
不寐二首·其二
作者：牛焘
朝代：清

就枕忽不寐，东楼为一开。回风自萧瑟，孤雁正徘徊。
丽江古城雪景
作者：牛焘
朝代：清

山城二月春正寒，香雾濛濛露未干。东风酿雨还酿雪，落皑满地玉栏杆。银床金井埋鸳甃，万瓦晓失鱼鳞绉。梨花昨夜满东栏，柳絮今朝迷远岫。村径无人半掩扉，园头拾枯炊烟微。帘幕无声银蒜吟，但闻泉溜入空帏。游丝冻惹蔷薇架，折竹轻欹海棠榭。香篆氤氲睡鸭沉，空庭寂寞饥乌下。瑶阶伫立望眼迷，云垂雾重天宇低。檐牙未雨千点溜，门外落花一尺泥。暝色乍开延素煦，欲晴未晴几朝暮。半晌欹枕怯梦寒，坐拨炉火寻诗句。
久客山中
作者：牛焘
朝代：清

踯躅花间麦穗齐，霜林又见蔓菁肥。□□□□□□□，珊碧山人久未归。
乙卯1855年三月访鲁纳村张定一，留山中数日
作者：牛焘
朝代：清

石径缘梯上，山花带雨开。我来青嶂外，君卧白云隈。树密环书榻，岚虚扑酒杯。那能同卜筑，不惮蹑崔嵬。
九龙桥
作者：牛焘
朝代：清

长桥连跨势如环，万壑齐喧汇一湾。侹侹石梁穿月峡，深深云洞锁烟鬟。龙鳞隐约垂虹底，雁影参差夕照间。静夜遥闻歌水调，栏杆倚遍水潺潺。
书家信
作者：牛焘
朝代：清

含毫独坐写平安，刚到书成夜已阑。梅信商量传北雁，梨花粉碎满东栏。光疑兔魄窗先曙，冻合麋丸砚屡干。任是哀肠贪话热，总嫌冰雪透缄寒。
五华谒武候祠
作者：牛焘
朝代：清

回环金碧气萧森，古柏祠堂贮夕阴。北伐不遗恢汉力，南征先见渡泸心。风清故垒蔓菁绿，雨过秋江瘴雾沉。此日星回犹有节，英灵何处暮云深！
五月菊
作者：牛焘
朝代：清

日丽天中百卉芳，秋心未必不倾阳。北窗人卧羲皇上，也共榴花醉一觞。
会城苦雨四首
作者：牛焘
朝代：清

秋深鶗鴂不曾啼，委地黄花半作泥。商略重阳携酒去，还应买棹出城西。蒹葭白露不成霜，漏尽南天似夜郎。昨夜窗前疑见月，平阶一碧涨方塘。中秋骑月送行人，阻住行人懒问津。米价天河休更卜，御寒今已桂为薪。寒蛩寂寂听无声，去雁归鸿怯远征。天意为怜幽草色，人间始重晚秋晴。
会城苦雨四首·其一
作者：牛焘
朝代：清

秋深鶗鴂不曾啼，委地黄花半作泥。商略重阳携酒去，还应买棹出城西。
会城苦雨四首·其三
作者：牛焘
朝代：清

中秋骑月送行人，阻住行人懒问津。米价天河休更卜，御寒今已桂为薪。
会城苦雨四首·其二
作者：牛焘
朝代：清

蒹葭白露不成霜，漏尽南天似夜郎。昨夜窗前疑见月，平阶一碧涨方塘。
会城苦雨四首·其四
作者：牛焘
朝代：清

寒蛩寂寂听无声，去雁归鸿怯远征。天意为怜幽草色，人间始重晚秋晴。
伤春
作者：牛焘
朝代：清

年年花时醉花下，醉后狂吟兴潇洒。有时午梦度花砖，花间苍苔坐三雅。今年春事不堪夸，腊尽春寒飘雪花。寻梅几度空惆帐，献岁无人采山茶。东风二月乍回暖，澜沧江头归缓缓。隔岸桃花瞥眼过，玉壶难卖春一碗。临西官舍飞缁尘，杨柳条短不系春。更愁阴山三丈雪，阔绝东西无行人。时逢清明归计决，归来又过寒时节。前度元都菜花黄，杜鹃啼残踯躅血。幸有余芳恋枝头，春病无端又春愁。缘悭坐惹蜂蝶怨，兴浅谁同秉烛游。明知乐事年年少，一番春去一番老。好花能得几时看，看到无花更懊恼。昨来暂到五柳居，分得菊苗手自锄。秋花应胜春花好，留醉重阳风雨庐。
停委
作者：牛焘
朝代：清

百年身世半蹉跎，万事无心逐逝波。壮不如人今老矣，天之生我谓辰何。监州有蟹成虚愿，弹铗无鱼且漫歌。只自商量归去好，一番春梦笑东坡。
偷冰渡雪
作者：牛焘
朝代：清

立地坪头三丈雪，东西阻隔人踪灭。潜行夜半雪不知，日出未出趁冰结。吾闻灵湫偷龙水，偷冰之语亦奇绝。安得仁人民不偷，熏弦一挥阴霾彻。
元日感怀
作者：牛焘
朝代：清

到此才三日，离家已隔年。风光仍似旧，岁月忽相煎。元日俗多讳，屠苏我不先。韵华赋锦瑟，一柱一条弦。
六十一戏作自寿
作者：牛焘
朝代：清

甲子重逢庆寿筵，盘中苜蓿对青毡。算从今后纪初度，盼到古稀又十年。薄俸已邀天禄贵，轻身无累地行仙。儿曹欲拟罔陵祝，那及闲吟自擘笺。
养生
作者：牛焘
朝代：清

人生义愤最难平，休逞王郎剑气青。松柏何心能不老，神仙嗜酒怕常醒。任渠机灵终戕性，自古愚蒙转获龄。学得养生无异术，忘情一味胜庖丁。
冬日芭蕉
作者：牛焘
朝代：清

嫩叶经冬衬晚霞，碧云流影透窗纱。天然一幅王维画，睡足袁安碎玉沙。
出城散步
作者：牛焘
朝代：清

蝴蝶双双绕菜畦，被风吹散渡桥西。凭栏几度春情倦，也逐杨花过柳堤。
出滇南胜境
作者：牛焘
朝代：清

风尘十余载，匹马厌往还。明经非高第，胡为万里天。亲老幸身健，最我勿辞艰。人皆乘驿传，我无驷马闲。行行滇路尽，突兀见黔山。回首望白云，白云何处边。荣枯分草岭，风雨两地偏。金马不可络，石虬不可鞭。踟蹰亭畔路，去去辞乡关。
初夏
作者：牛焘
朝代：清

相约携柑去，闲闲十亩桑。秧分春酿熟，麦刈野炊香。鸟语听犹滑，蝉吟曳渐长。郊原方待插，一雨涨芳塘。
初春寄刘小庵
作者：牛焘
朝代：清

去腊逢君者乐甸，半载交情初识面。三日追随各言归，有怀脉脉情犹恋。怜君药里善养和，此日可惜等闲过。素心难逢清兴减，不饮不谈奈君何。从来乐事多懊恼，近觉逢场都草草。百年身世类如此，又见春光催人早。春光早度马容城，家家粔籹作人情。我独无家无岁腊，屠苏自饮还自倾。客久思乡情何既，新诗留赠南昌尉。料君经岁应酬繁，春来饱卧醒犹未。我有胡床亦壁间，君悬一榻两缘悭。风尘一别一千里，别后思君梦那闲。
初至阿墩子三首
作者：牛焘
朝代：清

山围碧玉似环城，天作穹庐四壁撑。晓日拨云添远岫，幽溪入夜带秋声。寒封白马霜前雪，瘴落沧江雨后晴。此地宾鸿飞不到，吟蛩唧唧寄孤鸣。气阻山河迥不犹，天时人事理难求。冰残四月花初放，霜落两成麦未秋。鼓角声中喧梵呗，貔貅队里踏蛮讴。村南更有雌龙窟，万斛淤泥溉瘠畴。澜沧西渡接巴塘，贾客牛羊满谷量。草木百年犹有臭，河山千里半垂荒。秋晴塞外盘雕鹗，夜静村墟警虎狼。倘许文翁留蜀久，腥膻何必不芸香。
初至阿墩子三首·其一
作者：牛焘
朝代：清

山围碧玉似环城，天作穹庐四壁撑。晓日拨云添远岫，幽溪入夜带秋声。寒封白马霜前雪，瘴落沧江雨后晴。此地宾鸿飞不到，吟蛩唧唧寄孤鸣。
初至阿墩子三首·其三
作者：牛焘
朝代：清

澜沧西渡接巴塘，贾客牛羊满谷量。草木百年犹有臭，河山千里半垂荒。秋晴塞外盘雕鹗，夜静村墟警虎狼。倘许文翁留蜀久，腥膻何必不芸香。
初至阿墩子三首·其二
作者：牛焘
朝代：清

气阻山河迥不犹，天时人事理难求。冰残四月花初放，霜落两成麦未秋。鼓角声中喧梵呗，貔貅队里踏蛮讴。村南更有雌龙窟，万斛淤泥溉瘠畴。
别墩关感谢众多亲祖饯郊外
作者：牛焘
朝代：清

匹马发墩关，乡情转郁结。本是还家人，翻同在家别。君予来此地，亲友多欢悦。居夷俗尚淳，公私两安拙。有时上春台，忘怀在曲蘖。嘉会不可常，临觞欲凄绝。别之讵无情，迟迟不忍诀。山回路倒卷，林瞑烟明灭。林端朝日升，山脚溪水冽。溪水遥送我，潺潺声鸣咽。杨柳覆苍苔，苗缛纷成列。诸君剧多情，祖筵感盛设。欢悲不自由，水饮还大歠。斜阳恋我醺，马嘶芳草埒。芳草何处歇，鹃啼山竹裂。举手谢送者，我宿前山雪。
南诏碑
作者：牛焘
朝代：清

万人冢上鬼啾啾，苍洱城边旧迹留。南诏山河馀片石，西泸词翰表千秋。肝肠断碎情谁谅，风雨销磨恨未休。谁客经过同立马，摩挲不尽终古愁。
南霁云庙
作者：牛焘
朝代：清

贺兰兵不发，壮士怒冲发。指头血方淋，满城士女心肝随指痛入骨。将军忠愤义无双，男儿临死肯道降。惜哉贺兰未手灭，从令热血溢满腔。即今遗庙表棹楔，千载凛凛生义烈。殿壁犹绘睢阳城，张许雷南皆人杰。成败讵以一死论，江淮保障功难灭。唐家乃以区区食人泯忠节，呜呼惟有漳水至今亦鸣咽。
听八音琴
作者：牛焘
朝代：清

数年不操缦，昨夜听鸣琴。无人为搏拊，渊渊石与金。此物从海表，制巧雅足钦。枢纽发天籁，中含太古音。清风徐徐来，哀湍泻长林。庭空喧涧壑，满座气萧森。或如孤舟客，三峡暮猿吟。或如潇湘夜，一鹤唳秋阴。或如石钟吼，空洞江海浔。或如临风树，清铿碎琅琳。商声何凄婉，羽声挚而沉。使我意潇洒，宁嫌调差参。吁嗟谁能此，此曲意良深。移情沧海上，妙境杳难寻。何意广陵散，凄凄传至今。谁领无弦解，而我徒会心。惜无膝上一片云，手摹意追坐披襟。
听八音琴
作者：牛焘
朝代：清

细镂栴檀一片琴，风清夜月老龙吟。无弦妙解寰中趣，有韵翻嫌指上音。此曲移情来海岸，何人逸兴到山林。君听此籁纯天籁，应笑秦廷攫爪深。
听晓鸟
作者：牛焘
朝代：清

鼓吹诗肠最有情，非关得意自呼名。喉端应律东风暖，林下栖踪夜气清。丝竹因人嫌作态，文章似尔善和鸣。人间不觉韶光老，园柳依稀递变声。
听谈诸边炎瘴
作者：牛焘
朝代：清

在边谈边瘴，挥麈试驱蚊。传言或过甚，聊复纪所云。炎天铄金石，落日飞红尘。夜中天开笑，空霆声砏磤。赤地皆焦土，蛮烟郁似餴。秋风不早下，岚阴腾昈纹。此时类寒食，禁火思离群。林枯螫草秀，山童怪花芬。伏禽偃塌翼，修蜧播腥闻。更有野火燃，水底热葐蒀。城门疑失火，鱼龙走鳁鳁。畏日如畏虎，物情胥泯棼。夷居屡迁徙，春尽不耕耘。怪彼商旅者，无还是从军。况复来虐寇，道暍滋纷纭。鞭巫竟何为，笑彼虺欲焚。由来气使然，瘴毒实厉薰。我来濮洛地，险途久辛勤。避瘴渺无术，衔杯不辞醺。昼眠情苦禁，晚饭日未曛。尝新远果瓜，陶情在诗文。幸无龙江疠，旦暮期秋分。安得杨枝水，净心炎雾氛。
吴越王
作者：牛焘
朝代：清

亭长归故乡，三候歌乐章。人情重怀土，锦衣自项王。临安钱具美，意气何扬扬。贩盐无赖子，起家自钱塘。兵屯八百里，倒戈贼惊惶。功成守兹土，一剑凛寒霜。玉带留盟府，名马赐骕骦。自以仲谋比，为命拜朱梁。城名衣锦里，山作功臣坊。还乡歌三节，慨慷比高皇。呜呼唐季多草窃，图谶何荒唐。东南尽割据，两京茂草黄。汴渠啸鸼钌，六鹢助披猖。钱氏亦盗耳，据守固封疆。潮头三千弩，何不射虎狼。昭谏悲陵谷，野鹤自高翔。帝秦鲁连耻，霸越鸱夷亡。坐拥州四十，宫室移相望。一朝怀桑梓，父老共彷徨。平生不逾洛，何自来归装。无孛无欺徒虚语，鞭箠聚敛德何凉。梦魂惭愧凌烟阁，表忠区区姓谥扬。徒为新朝守，多藏自厚亡。
和张心田咏史三首 其一 汉昭烈
作者：牛焘
朝代：清

英雄割据值时艰，鱼水欢逢应运难。一姓何尝不再启，三分究竟属偏安。公孙跃马徒窥井，汉祖兴龙旧有坛。底事创垂功未半，吞吴遗恨付长叹。
和张心田咏史三首 其三 吴主权
作者：牛焘
朝代：清

龙盘虎踞大江东，名士英流指顾中。碧眼坐承孙氏业，青年还逊伯符风。千秋铁瓮天垂堑，万里金汤壁烧红。一自都亭通魏使，两朝王气付牢笼。
和张心田咏史三首 其二 魏瞒
作者：牛焘
朝代：清

虎视中原控两都，满怀韬略世应无。横江一槊才何剧，煮酒群雄骨尽枯。天启大名遗典午，人言此老避当涂。疑坟处处褫奸魄，伪亦成真枉自愚。
和张心田咏史三首·汉昭烈
作者：牛焘
朝代：清

英雄割据值时艰，鱼水欢逢应运难。一姓何尝不再启，三分究竟属偏安。公孙跃马徒窥井，汉祖兴龙旧有坛。底事创垂功未半，吞吴遗恨付长叹。虎视中原控两都，满怀韬略世应无。横江一槊才何剧，煮酒群雄骨尽枯。天启大名遗典午，人言此老避当涂。疑坟处处褫奸魄，伪亦成真枉自愚。龙盘虎踞大江东，名士英流指顾中。碧眼坐承孙氏业，青年还逊伯符风。千秋铁瓮天垂堑，万里金汤壁烧红。一自都亭通魏使，两朝王气付牢笼。
和碧珊参军将之官楚南入请验赠别
作者：牛焘
朝代：清

君自故乡来，黄花醉几回。有怀同惜别，此地暂追陪。燕市重游剑，湘江独夜杯。惟有碧珊月，万里共徘徊。
咏署中杂木
作者：牛焘
朝代：清

古木森森旧成林，斤斧相寻直到今。剩有楸梧留彩翼，新栽桃李布清阴。仙囊露洗看书眼，静夜风调入弄琴。异日轮囷期广厦，怜才须见百年心。
咏老马
作者：牛焘
朝代：清

百战余生脱锦鞯，丰棱瘦骨画难传。霜啼夜识边城路，苑草春嘶塞漠烟。每向秋风惊鼓角，曾经落日挽幽燕。幸逢矍铄将军健，肯使悲鸣枥下拴。
唐庄宗
作者：牛焘
朝代：清

三垂冈，置酒时，百年哀声歌以思，百年功业谁将遗。奇男独数李亚子，沙陀部落咸心死。鸂鶒之杯翡翠盘，朝廷敕赐厚无已。三仇未报君恩重，晋王遗命留三矢。燕刘父子不足道，伪梁契丹真敌垒。异姓封比同姓王，唐亡晋在唐不灭，君父仇深讵可忘。元凶未殄身先帝，梁不亡唐晋亡唐。张家老奴含愧死，洛阳宫氏尽鞠场。射鸭回来初下马，宫中齐呼李天下。龙衮只作优孟衣，新磨曾是批颜者。梨园筝琶禁中焚，一抔灰烬哭新君。西风落日长安道，回首伤心鹞儿军。早知富贵不再世，悔不当年奉唐裔。英雄末路真堪嗟，功高志满徒自敝。金莎之山安在哉，可怜买药刘翁有佳婿。
唤起
作者：牛焘
朝代：清

云溟濛，天窌窱，人间尘梦知多少。荒鸡夜半啼何早，不如一声唤起鸟。一声唤起山中云，山中云起天渐晓。群鸟啾啾始飞鸣，但觉绮窗开窈窕。此时芳闺梦亦蹙，惟有东坡春睡足。道人轻撞五更钟，唤起不闻来迫促。
夏季感秋
作者：牛焘
朝代：清

郊偷春休□，□□□□□。急漱鸣幽渚，寒云薄晚林。如何一夜雨，残暑入秋阴。商籁遥生竹，哀弦暗转琴。客怀清似鹤，风露独惊心。
夜书答函通夕不寐
作者：牛焘
朝代：清

驿路梅花香敞庐，为酬燕相夜缄书。三更添盏随膏短，双目麻茶怨镜疏。叔夜交情非绝物，香山老病久悬车。如何拟作闲关客，翻似桓家幕下胥。
夜听松声
作者：牛焘
朝代：清

孤松落落小庭阴，夜半涛声入素琴。我已经年忘此曲，月明窗外老龙吟。
夜听松风
作者：牛焘
朝代：清

清风绕我屋，爽籁生庭阴。初听怡我情，静理会我心。萧然夜方半，山水发清音。恍如枕岩壑，飒飒秋满林。此时陶隐居，手挥太古琴。起视空庭际，唯见老龙吟。
夜听溪声
作者：牛焘
朝代：清

避嚣终秘响，入夜始分明。风过篁犹韵，琴停月有声。在山原洒落，出涧亦清铿。拟作诗人枕，秋怀向五更。
夜吹箫
作者：牛焘
朝代：清

水调歌头按六幺，此时清兴月同邀。却愁惊惹思乡客，只把低声度玉箫。
奉赠桑沁亭
作者：牛焘
朝代：清

老去诗还逸，花开酒榼忙。先生饶独兴，斯世久相忘。鹤巳驯无怨，兰因稚有香。穷年何所事，闭户注蒙庄。
妙明归山携一太湖石，因赋三绝
作者：牛焘
朝代：清

本是蓬莱一谪仙，几年沦落太湖边。三生为有林泉约，风雨相随证佛前。灵槎一泛织机空，寂寞成都卜肆中。谪降不知缘底事，一年一度怨秋风。由来混沌凿无功，羡尔玲珑穴窍通。石若无情不易老，祗今一个白头翁。
妙明归山携一太湖石，因赋三绝·其一
作者：牛焘
朝代：清

本是蓬莱一谪仙，几年沦落太湖边。三生为有林泉约，风雨相随证佛前。
妙明归山携一太湖石，因赋三绝·其三
作者：牛焘
朝代：清

由来混沌凿无功，羡尔玲珑穴窍通。石若无情不易老，祗今一个白头翁。
妙明归山携一太湖石，因赋三绝·其二
作者：牛焘
朝代：清

灵槎一泛织机空，寂寞成都卜肆中。谪降不知缘底事，一年一度怨秋风。
妙明法师游楚蜀归山
作者：牛焘
朝代：清

名山到处任淹留，又泛烟波逐鹭鸥。优钵渴餐嵋岭雪，军持寒汲岳阳流。月明方丈孤舟梦，叶落双桥旧雨秋。一卷新诗一壶酒，归来高卧白云楼。
姑娘塞
作者：牛焘
朝代：清

马容城东沅溪外，山半孤村堪图画。兹山中窅翠周遭，白云深处闻犬吠。疑有幽人卧云中，不与红尘通謦欬。入境问俗访遗事，山村却号姑娘塞。从来灵秀钟淑媛，莺闺燕阁流芳在。西湖之名由西子，若耶溪边流香黛。明妃生长亦有村，姊归女子嫌丑怪。更有小姑住青溪，独处无郎蒋候妹。今之村姑何人斯，父老无传志无载。始知肇锡多传讹，大孤小孤同附会。吁嗟女兮竟乌有，丈夫岂为儿女态。即今此地清且幽，愿与高人筑鹿砦。闺中芳名不外扬，况兹无稽谬置喙。古道淳良风尚存，改名易俗诚何碍。
学庄即事
作者：牛焘
朝代：清

掘井深无水，疏泉远隔溪。堰潴余雨积，碾石压苗低。酒熟倾桑落，桥成盼柳堤。斜阳花一路，香草衬归蹄。
寄同斋尹虞卿
作者：牛焘
朝代：清

虞卿少年蕴才华，懙懙雅度俨方家。儒官一洗清毡旧，日费不惜万钱奢。在昔文山传高足，祗今边徼多士服。我来与君同职司，惭愧栏杆长苜蓿。羡君英年耐皋比，满座春风佛绛帷。云移讲树书声静，花满闲阶蝶梦迷。相逢数倾北海酒，豪情不计石与斗。我亦诗狂旧酒徒，可惜衰残今白首。白首遐荒多寂寥，山川迢递故乡遥。登楼作赋我愁剧，对客挥毫君兴饶。三年边塞扫烟雾，千里云山来亲故。桑落秋香月满庭，琴弹昼静蝉鸣树。闲评木石发幽光，空心确峃金刚香。君真好奇搜求怪，镌劙造物尽文章。文章本自天才逸，赵国虞卿徒抑郁。几人作宦定显扬，未必穷愁方著述。君不见毛公檄书老莱衣，人生乐事在庭帏。喜君萱堂春正永，他年昆华衣锦归，愿晋霞觞庆古稀。
寄木羲民
作者：牛焘
朝代：清

别后无书信，逢人问一声。青毡无暖席，白首对寒檠。春老仍羁客，官卑误算程。当年吾亦尔，莫道舌能耕。
寄木羲民落第山东
作者：牛焘
朝代：清

雪山有老鹤，栖迹雪山阿。具披冲霄翼，偃蹇奈尔何。风云四十载，兹复叹蹉跎。剧依青海上，鍊翮秋江波。会当乘时去，风尘藐罻罗。回首天南别，皎洁玉龙雪。下有千年侣，长鸣声不辍。何以慰相思，嗷嗷万里月。
寄李咏萸
作者：牛焘
朝代：清

我有忘怀友，与我同白首。问此何许人，镜里时一逅。年来形迹疏，镜昏蒙尘垢。不见素心人，独影叹无偶。咏萸潇湘士，濯濯三春柳。又如云中鹤，清矫出皋薮。于我昧生平，相逢东西走。谁知倾盖交，新知恍若旧。缘子最多情，令我忘老丑。有时骋剧谈，名利不挂口。琴书消昼长，陶情在诗酒。风雨关心最，尺素时通右。云水本无情，风月不常有。形影澹相遭，谁宾复谁主。此境妙忘言，天机任鱼鸟。人情有嗜好，玩物丧所守。昔人欣寄托，宠辱讵关忧。咏萸何所嗜，弱冠探二酉。外此大雅音，有时操缦久。访我为蕉桐，邀我暂挥手。夷然若有得，忘疲不生愀。吁嗟雍门子，数穷遘阳九。知音古难逢，竽滥徒颜厚。而我驱风尘，荆棘生指肘。念子意良殷，为子摅雅抱。琴心与琴理，天然不饰巧。意到机常流，天空众籁吼。况予浩落怀，挥弦若泉浏。落霞凄复清，子弹我击缶。独鹤唳空愁，参横欲转斗。琴交胜十年，谁谓子言否？神交抑有由，岂因兹小道。不见韩昌黎，文章博观采。有酒不足尝，谈言惜寸略。吾侪慕曩哲，嘉会良非偶。相知在须臾，相期在不朽。子为天下士，我为山中叟。淡泊期明志，远志非小草。寄诗赠良朋，为子聊覆瓿。
寄李咏萸并和留别诗四首
作者：牛焘
朝代：清

生平臭味澹如云，老少忘怀独有君。节近重阳人去也，黄花相对忆清芬。锻灶携琴性讵驯，郑虔粉绘却嫌贫。多情独有苏司业，风雨寒毡念故人。离亭杨柳不堪攀，送别城南夕照间。未识行旌何此指，愁予把酒唱阳关。话到瑶京路八千，蓬瀛他日望登仙。移情最是销魂曲，烟水芒芒各一天。
寄李咏萸并和留别诗四首·其一
作者：牛焘
朝代：清

生平臭味澹如云，老少忘怀独有君。节近重阳人去也，黄花相对忆清芬。
寄李咏萸并和留别诗四首·其三
作者：牛焘
朝代：清

离亭杨柳不堪攀，送别城南夕照间。未识行旌何此指，愁予把酒唱阳关。
寄李咏萸并和留别诗四首·其二
作者：牛焘
朝代：清

锻灶携琴性讵驯，郑虔粉绘却嫌贫。多情独有苏司业，风雨寒毡念故人。
寄李咏萸并和留别诗四首·其四
作者：牛焘
朝代：清

话到瑶京路八千，蓬瀛他日望登仙。移情最是销魂曲，烟水芒芒各一天。
寄杨文藻三首
作者：牛焘
朝代：清

一别动经年，相思隔远天。秋怀闻雁后，春梦落花前。朗澈黄山月，清吟白马泉。何时重把麈，樽酒茂林边。园梨果方熟，叶叶战秋风。记子偕僧衲，值予收钓筒。一壶残照外，三笑小桥东。韵事成佳语，只嫌句未工。半亩依山宅，小园佳趣饶。无求上知识，安分足逍遥。早起勤持咒，迟归醉弄箫。即斯仙佛侣，愧我逐尘嚣。
寄杨文藻三首·其一
作者：牛焘
朝代：清

一别动经年，相思隔远天。秋怀闻雁后，春梦落花前。朗澈黄山月，清吟白马泉。何时重把麈，樽酒茂林边。
寄杨文藻三首·其三
作者：牛焘
朝代：清

半亩依山宅，小园佳趣饶。无求上知识，安分足逍遥。早起勤持咒，迟归醉弄箫。即斯仙佛侣，愧我逐尘嚣。
寄杨文藻三首·其二
作者：牛焘
朝代：清

园梨果方熟，叶叶战秋风。记子偕僧衲，值予收钓筒。一壶残照外，三笑小桥东。韵事成佳语，只嫌句未工。
山中遣闷二首
作者：牛焘
朝代：清

户外三峰晴云，山根一曲清流。此地只宜消夏，我来已过晚秋。春尽花天犹雪，江深草阁生寒。试问归期远近，榴花又放枝端。
山中遣闷二首·其一
作者：牛焘
朝代：清

户外三峰晴云，山根一曲清流。此地只宜消夏，我来已过晚秋。
山中遣闷二首·其二
作者：牛焘
朝代：清

春尽花天犹雪，江深草阁生寒。试问归期远近，榴花又放枝端。
山斋
作者：牛焘
朝代：清

闲庭昼静日迟迟，净几明窗独坐时。野鼠窥人松叶架，山鸡听蟀豆花篱。云移屋角蕉犹湿，风过檐牙竹屡欹。扫地焚香无别务，北窗高咏晚唐诗。
庚子1840年九日作
作者：牛焘
朝代：清

若有人兮山之阿，倒著接䍦影婆娑。茱萸满地秋风老，樽前一笑金巨罗。人间为有黄花节，腊屐游山披薜萝。风流谁似高阳公，日暮归来骏马驮。五柳头巾嗟独漉，白衣人至笑颜酡。从来佳节不饮酒，盛年一去等掷梭。戏马彭城群公宴，呼鹰台前野鹰歌。独怜脱帽孟参军，高谈雄辩口悬河。众中笑杀桓司马，丈夫空有髻峨峨。流风百年频回首，人事古今一刹那。浮生百年岂易得，空怀千载意蹉跎。已觉韶光容易老，莫遣晚节等闲过。花马城西黄山树，玉龙祠下白云窠。一年秋色山中好，更觉重阳秋色多。有酒不醉奈秋何。
弹琴流水上
作者：牛焘
朝代：清

弹琴流水上，水响忽停琴。琴水□□□，各具太古音。琴中可绘水，况在水之浔。泉籁本天籁，况乃入琴心。此时群动息，满座气萧森。清商暗转弦，操我三峡吟。风雨来飘爽，哀湍泻长林。对景三往复，馀响答寒溜。孰是会心人，琴理宛可究。此境最移情，何如海上奏。
德源城
作者：牛焘
朝代：清

妇德自生成，讵假蒙渠旌。蒙渠今无土，慈善独有城。孤城落日荒烟屯，坏堞颓垣不复存。空山杜宇啼残血，西风寡鹤唳秋原。此城自昔涸无水，物换星移屡迁徙。谁知德慧有真源，旧城新城同不死。狡哉蒙渠善悔后，明识妃名传不朽。德源肇锡虽自仇，德源之称盈人口。我闻李毅有女名云秀，父死保城殄夷寇。至今人称天女城，德源无乃辉先后。成败讵足论英雄，忘仇负义真遗臭。更有阿南夫死身自焚，名先宁北青史闻。星回六月燃松炬，南与北与说纷纷。不列寒食禁烟火，义取光焰烛滇云。我来邓赕考前志，父老犹能谈遗事。四诏同冤松明楼，铁钏约臂何其智。舁归窀穸妃之仁，守城誓死勇且义。四德既具四维张，焉用城头树灵帜。夫人城今安在哉？德源名桥为妃识。德源桥下沵苴江，千载源流永不匮。
忆家园四首
作者：牛焘
朝代：清

家住城西傍翠微，竹篱墙外有禅扉。山僧唱罢鱼山梵，惊起林鸦破晓飞。非城非市市城边，一带园畦曲引泉。篱外自馀闲敞地，村童逐伴放飞鸢。新槐绿竹夹门栽，婪尾鼠姑先后开。多种菊苗留晚节，预炊青麦酿香醅。门前踪迹绝尘埃，非是主人避客来。野径小桥湾转处，难容车马破苍苔。
忆家园四首·其一
作者：牛焘
朝代：清

家住城西傍翠微，竹篱墙外有禅扉。山僧唱罢鱼山梵，惊起林鸦破晓飞。
忆家园四首·其三
作者：牛焘
朝代：清

新槐绿竹夹门栽，婪尾鼠姑先后开。多种菊苗留晚节，预炊青麦酿香醅。
忆家园四首·其二
作者：牛焘
朝代：清

非城非市市城边，一带园畦曲引泉。篱外自馀闲敞地，村童逐伴放飞鸢。
忆家园四首·其四
作者：牛焘
朝代：清

门前踪迹绝尘埃，非是主人避客来。野径小桥湾转处，难容车马破苍苔。
忆归
作者：牛焘
朝代：清

三千里隔几云关，不见银峰夕照间。两迤东西极边徼，三年风雨对黔山。夜行自分衣无锦，序拙人嫌鬓已斑。陶令荒园松菊老，何时把酒醉酡颜。
忆归
作者：牛焘
朝代：清

春雨春情几朝暮，花开花落不知数。有客思归还末归，鹧鸪声声啼蛮渡。蛮渡桥边十里亭，楼台烟雨昼冥冥。渔郎误逐桃花片，云洞深锁乱山青。
怀友
作者：牛焘
朝代：清

风雨何年别，更深入梦初。相知应有数，翻致久无书。斜月侵阶冷，寒蛩出郡疏。几时杯重把，门掩数畦蔬。
怀李咏萸
作者：牛焘
朝代：清

三年别况两心知，南北分驰有梦随。万里秋风闻雁信，孤灯夜雨坐狐疑。蒙阳逆旅频增恨，楚水帆樯又系思。毕竟足音来不远，相逢把酒定何时。
悼次女
作者：牛焘
朝代：清

生女爱甚儿，矧尔性窈窕。幼小寡笑言，夙慧颇自了。自从往汝家，悬念萦怀抱。孤身持中馈，勉力勤栗枣。生子足承欢，甫及离襁褓。我宦走风尘，行行悲且老。七年迟归家，尔死骨久槁！嗟嗟三冬草，何尝一日好。凉风坠霜华，萎地亦何早。芳魂返无术，灵风去竟杳。邱垄何处所，冷凄薄衾袄。母女谅依依，泉路怨缭绕。梦中倘可语，别恨知多少。为我话寒暄，生前何懊恼。
感事二首
作者：牛焘
朝代：清

漓水三千尽横流，狂澜抵触几时休。东风不绿秦淮草，夜月空悬鄂渚秋。哭到贾生真痛髓，吟成杜老只低头。书生未识安时计，羽檄传闻付醉讴。酒酣拔剑起王郎，敲碎唾壶哀感长。一代生灵涂炭尽，百年财赋地天荒。晨星将相钟炎汉，郭李功勋在盛唐。任是豪横成啸聚，终应詟伏庆安疆。
感事二首·其一
作者：牛焘
朝代：清

漓水三千尽横流，狂澜抵触几时休。东风不绿秦淮草，夜月空悬鄂渚秋。哭到贾生真痛髓，吟成杜老只低头。书生未识安时计，羽檄传闻付醉讴。
感事二首·其二
作者：牛焘
朝代：清

酒酣拔剑起王郎，敲碎唾壶哀感长。一代生灵涂炭尽，百年财赋地天荒。晨星将相钟炎汉，郭李功勋在盛唐。任是豪横成啸聚，终应詟伏庆安疆。
感怀
作者：牛焘
朝代：清

久作无家客，旋为远宦人。飘零枯树赋，突兀露车尘。瘴冷鹃啼月，花蛮蝶怨春。最怜乡梦隔，把酒更伤神。
慈善妃庙
作者：牛焘
朝代：清

一炬松明肆并吞，残灰枯骨泣婵媛。藁砧已绝刀头望，铁钏空归梦里魂。月暗孤城香草瘗，星回千载怨云屯。当年誓死英灵在，祠宇空山叫夜猿。
慕容垂二首
作者：牛焘
朝代：清

却缺西入秦，才大不容身。鸾翮有时铩，饥鹰谁能驯。可怜阿得脂，翼知不能飞。淝水三千旅，恩重义无违。
慕容垂二首·其一
作者：牛焘
朝代：清

却缺西入秦，才大不容身。鸾翮有时铩，饥鹰谁能驯。
慕容垂二首·其二
作者：牛焘
朝代：清

可怜阿得脂，翼知不能飞。淝水三千旅，恩重义无违。
懒碓
作者：牛焘
朝代：清

村边一片云，云边一渠水。水云各无心，有碓舂不巳。机动云自闲，水急碓常缓。此间寂无人，使我意俱懒。
扬州四首
作者：牛焘
朝代：清

炀帝行宫遍水涯，秋风惨淡玉勾斜。三千殿脚齐推挽，不听垂杨叫暮鸦。六代繁华付白鸥，尚馀明月在扬州。烟花难觅仲舒宅，风雨全迷太子楼。歌管亭台月上时，红桥路过竹西陂。迷楼不及青楼夜，千古才名让牧之。南渡烟花百战馀，炀王曾此驻征车。□兵孰与荒游乐，也要芜城作帝居。
扬州四首·其一
作者：牛焘
朝代：清

炀帝行宫遍水涯，秋风惨淡玉勾斜。三千殿脚齐推挽，不听垂杨叫暮鸦。
扬州四首·其三
作者：牛焘
朝代：清

歌管亭台月上时，红桥路过竹西陂。迷楼不及青楼夜，千古才名让牧之。
扬州四首·其二
作者：牛焘
朝代：清

六代繁华付白鸥，尚馀明月在扬州。烟花难觅仲舒宅，风雨全迷太子楼。
扬州四首·其四
作者：牛焘
朝代：清

南渡烟花百战馀，炀王曾此驻征车。□兵孰与荒游乐，也要芜城作帝居。
抵家
作者：牛焘
朝代：清

果然今日到家乡，怪底征鞭恋夕阳。自学此身犹似客，那堪短鬓一相望。蒿尘消受三秋雨，菊圃开残九月霜。几载寒暄方共话，当门瘦马系垂杨。
拟古
作者：牛焘
朝代：清

嘉林有神龟，豫且纲得之。宋元感幽梦，解网释其羁。一蹶终难起，卫平啧有辞。钻研七十二，谓尔善决疑。吁嗟乎龟之年，吾不知其几千？龟之智，吾不知其所以然？上有桃蓍，下有灵渊，嘘吸导引，潜彼沦涟。其灵也，若仙泽不产毒螫，若风雨以时而祷。蛟龙避其巢，人民获寿考。其藏也，人将保汝。吾闻之，至道者天不绝，服元气者地不灭。动则与天游，静若养其拙。奈何甲子重光，得之者昌。内诚不敛，嘉名孔彰。江神遗之以龙节，河伯导之以鼍梁。既蹒跚以蹩躄，徒中道而望洋。能占变，曾不知舞鹤游蜻之先见。神能感幽，不能禁谣诼流言之相煽。象有齿，焚其身，蚌有珠，采于人。龟以明哲不保，又何尤豫且卫平之不仁。黄犬悲上士，鹤华思华亭。山藻虽云乐，憔悴墨光荧。于人何昭昭，于己何冥冥！抑其处彼尘滓，而不能神游物化，故常受累乎有形。龟鉴不远，景纯渡江徒遭刑。龟乎吾将为尔致巫咸，具彼芳馨，招尔魂乎返尔灵。
拟四时白纻舞四首
作者：牛焘
朝代：清

雁行斜倚十三弦，朱弦玉柱罗象筵。娇喉逐莺啭，茜袖迎风翩。柳腰不如弓腰软，踏尽阳春落花天。清歌入拍起旋娟，飞管促节舞少年。香尘萦宝袜，飞絮湿钿蝉。鱼沉雁落惊风雨，贴地凌波步步莲。商声哀怨转愁颜，短歌留目未肯前。鞋尖浑无力，蛾眉澹秋烟。含思宛转恨绵绵，青春一去不复还。转愁作娇舞衣寒，含笑一转私自怜。云裳撩翠靥，锦袖拥翘鬟。回眸立见黄金赐，罗衣纷纷雪花砖。
拟四时白纻舞四首·其一
作者：牛焘
朝代：清

雁行斜倚十三弦，朱弦玉柱罗象筵。娇喉逐莺啭，茜袖迎风翩。柳腰不如弓腰软，踏尽阳春落花天。
拟四时白纻舞四首·其三
作者：牛焘
朝代：清

商声哀怨转愁颜，短歌留目未肯前。鞋尖浑无力，蛾眉澹秋烟。含思宛转恨绵绵，青春一去不复还。
拟四时白纻舞四首·其二
作者：牛焘
朝代：清

清歌入拍起旋娟，飞管促节舞少年。香尘萦宝袜，飞絮湿钿蝉。鱼沉雁落惊风雨，贴地凌波步步莲。
拟四时白纻舞四首·其四
作者：牛焘
朝代：清

转愁作娇舞衣寒，含笑一转私自怜。云裳撩翠靥，锦袖拥翘鬟。回眸立见黄金赐，罗衣纷纷雪花砖。
文峰山拜墓讫
作者：牛焘
朝代：清

班荆席地共含怀，一度逢君老一回。种树有方成拱抱，移山矢愿感风雷。海棠桥畔人经醉，麦浪风前燕又来。话别匆匆同惆怅，落花残照满荒堆。
旅次永北中州
作者：牛焘
朝代：清

旅次炊烟断，荒郊暴骨多。膏腴成鼠壤，轮奂没蓬科。邻境类如此，吾乡更若何？悬知归老计，身世两蹉跎。
旧朝衣
作者：牛焘
朝代：清

晚节辞荣衣锦归，记曾陪宴赐宫绯。朝衫也逐秋光老，酒涴烟痕带夕晖。
早菊
作者：牛焘
朝代：清

金雁钿蝉不解愁，绮罗香入曝衣楼。仙龙院里人徒老，乐部新添菊部头。
昆明黑龙潭唐梅歌
作者：牛焘
朝代：清

天下梅花何处奇，罗浮孤山最多姿。孤山已属后人植，罗浮焉有厥初枝。从来花木因人显，秦松汉柏多传疑。滇中龙潭老梅树，人言植字三唐时。传闻真赝难考稽，古香古色真纷披。苍皮僵卧连理碎，老干婆娑生意微。谁知中有魂一缕，千秋风月此主持。有时连岁花不发，烟霞散乱碧苔滋。忽然花开大如盏，一阶彤云春又归。为美人兮为高士，一洗凡世铅华空胭脂。吾闻有唐一代多风雅，擘笺竞尚鼠姑祠。至今传者惟憬赋，灞桥驴背捻吟髭。是时蒙诏据南中，花开花落人不知。五季沦胥代迁移，玉斧一画区东西。剑南玉局不此到，云阶月地谁品题。从此沉沦三百载，孙李馀烬劫尘飞。龙潭经几作战场，此梅不死非人为。人言花好神鬼护，我谓花老更精微。檀心玉颊珊瑚株，千年琥珀结根围。孤高不入侯王第，冷落偏宜山涧溪。三春白雪琴边弄，一声黄鹤笛里吹。琴边笛里遥相忆，阿盖陈元出香闺。君不见，西洱河边万人冢，先朝空有战骨遗。又不见，点苍城南一片石，风雨剥蚀郑回碑。风云战斗壮士老，将军壁垒秋草衰。惟有梅花一段春，罗浮孤山后先辉。我今提壶向花间，举酒酬花一问之。翠羽啾啾几朝暮，金马嘶残碧鸡啼。巡檐可许来索笑，踏残多少苍苔泥。消磨不尽群英雄，几人花下寄情痴。天长岁月花应厌，怕愁贪睡开迟迟。花不言兮酒自斟，惆怅山头落日低。祗今惟有空潭一轮月，搜尽人间枯肠万首诗。
春日十里亭即景
作者：牛焘
朝代：清

独倚桥栏遍，行吟十里亭。楼台红雨岸，花鸟白云汀。雾霁林馀碧，烟流竹送青。溪声遥送我，随蝶步郊坰。
春日游商山寺
作者：牛焘
朝代：清

苴兰二月近清明，拾翠人来陌上行。弱缕穿花盘雾湿，香罗遮面护云轻。采芝谁似皤皤老，瘗玉难寻郁郁城。记取南中风景好，当年陆贾最多情。
春日郊望
作者：牛焘
朝代：清

为农兼学圃，有粟慰饥寒。濯濯芙蕖美，花花世界宽。一春劳望杏，九畹胜滋兰。偿取芳膏润，应怜稼穑艰。
春阴
作者：牛焘
朝代：清

新晴微觉暖，风雨又萧萧。野水连云瞑，春星入夜寥。雪迟思闰月，寒重误花朝。桃李满城树，留看几日娇。
春风
作者：牛焘
朝代：清

春风狂入屋，四壁飞签轴。案头一编书，翻披似解读。鸣条万窍中，势欲摧大木。去腊北风寒，冻如鸦瑟缩。吹嘘旬日间，天晴气方燠。猛势任横来，阴氛尽驱逐。威重声名远，仁师无杀戮。古有大将才，令人思方叔。
晚秋即景
作者：牛焘
朝代：清

衰草粘天碧，寒云返照黄。雁鸿飞不到，关塞去何长。木落惊秋晚，城荒带月凉。衙斋萧瑟甚，窗外有吟螀。
晚秋垂钓
作者：牛焘
朝代：清

池头衰柳尚依依，绿暗红疏出钓矶。新落叶边人影隔，旧牵纶处藻茎稀。青山伴我闲窥饵，白鹭何心坐忘饥。莫道晚秋鲜鲫少，寒江更有绿蓑衣。
晚秋雨后独步十里桥亭
作者：牛焘
朝代：清

林塘雨过睡醒才，十里桥边独往回。涧隐残虹斜日暗，云移远岫翠屏开。沿溪水落声犹壮，高树风凉叶渐摧。应为客心增感慨，秋声不见雁鸿来。
晚菊
作者：牛焘
朝代：清

重阳过去秋芳歇，冷眼惟看十月花。却怪人心随节改，曾从十九醉霜华。
晤周琴轩主张定一西席
作者：牛焘
朝代：清

萍水他乡客，新知共白头。一春高士卧，几日小山留。讲树云移榻，书声月到楼。何时能过我，杯酒话绸缪。
李咏萸学琴为录平沙落雁谱
作者：牛焘
朝代：清

长空旅雁唳清秋，风雨无端话别愁。一曲潇湘君记取，分明鸿爪个中留。
李咏萸索寄秋诗稿
作者：牛焘
朝代：清

生平臭味繄谁亲，况复衰残逼仄身。司业多情惟劝饮，郑虔善绘却嫌贫。分金诣重心先醉，啄木嘴长性讵驯。异日相思怜索莫，寄秋诗草属高人。
李裕盛邀饮留赠
作者：牛焘
朝代：清

去年君家饮，檐前飞玉沙。今年饮君家，风雪又横斜。主人敬爱客，恰如明让魄。接膝地炉红，暖意生绮席。此时值初春，此日欣逢人。飞觞各舒兴，野蔬间肴珍。嗟予独心醉，感念此良辰。灵辰在异地，归计遥未遂。何时会芳园，天伦话乐事。幸兹众同乡，叶梓谊未忘。岁暮吟蟋蟀，春酒宴羔羊。谓言行乐耳，过此复参商。虽无风骚韵，到处倾肝肠。君家满庭雪，我兴殊卓绝。但愁阴山阻，杨柳不堪折。主人劝我觞，欢娱休赋别。且复醉琼瑶，莫负此佳节。开轩复凭栏，酒阑兴未阑。银鹤栖远树，饥乌啼暮寒。出门蹑云磴，归路愁欲暝。犹疑步月光，珠尘碎满径。聊憩松荫下，兰若发清磬。
杨白华
作者：牛焘
朝代：清

杨白华，杨枝开白华。春来二月齐开花，翩翩舞态临风斜。摇荡春心竞纷拿，飘落江南何处家。欲起更盘桓，乡思泪未干。可怜北地杨花伴，踏歌声声夜未阑，鞋尖无力花心残。惟应多情双燕子，和泥衔入画梁端。
杪松
作者：牛焘
朝代：清

青苍磊落出风尘，劲节参天若有神。得地高明缘正直，此材肝胆异轮囷。松霜柏露同经炼，野魅山魈远见瞋。一样后雕声寂寂，从来岩穴有沉沦。
桂花
作者：牛焘
朝代：清

丹桂花开八月中，天香飘落引秋风。人间亦有淮南树，一夜吹香到月宫。
桓司马
作者：牛焘
朝代：清

横行南北拥雄师，何事流连种柳时。千载可人王处仲，平生抱愧慕容垂。功存晋室终遗臭，音似司空但恨雌。不定关中成铸错，死前九锡欲奚为。
次旅换夫坪
作者：牛焘
朝代：清

日落秋江晚，云移塞草低。人烟枫岸曲，野店板桥西。荒漠惊鸿爪，劳生为马蹄。夜闻烧纸襁，乡思最悲凄。
江岸夜行
作者：牛焘
朝代：清

径窄蹄防滑，滩高吼不停。恶禽啼月黑，怪石卧风腥。磷火穿林出，村庞隔岸听。猜详投宿处，一路逐流萤。
沙汀村庄即事
作者：牛焘
朝代：清

野人炮鹿脯，邀我步烟扉。暖圃融春雪，寒罾挂夕晖。花残岩蜜熟，松老茯苓肥。薄醉林皋晚，樵歌下翠微。
沽村酒久待不至
作者：牛焘
朝代：清

沽得村酒没酒坛，摘将荷叶作筒杯。出村忽遇打头雨，忙吸筒杯戴叶回。
泛舟西湖
作者：牛焘
朝代：清

钱塘霸业已千秋，南渡江山习宴游。明圣何因比西子，烟花不独让扬州。神仙野衲三杯酒，迁客骚人一叶舟。塔上夕阳堤畔月，流连不尽古今愁。
浩歌
作者：牛焘
朝代：清

一往红尘五百年，山中消息竟茫然。桃花片片随流水，春老蓬莱几洞天。
消夏
作者：牛焘
朝代：清
体裁：诗

花影墙高下，溪声舍北南。急蝉风堕响，哺燕雨留喃。午梦醒犹恋，晨浇薄亦酣。湖山遥伴我，相对胜清谈。
消夏杂咏六首 其一 溪桥散步
作者：牛焘
朝代：清

溪桥流水自潺潺，信步郊原俗虑删。野老灌园机事息，数椽茅屋对青山。
消夏杂咏六首 其三 看山
作者：牛焘
朝代：清

千岩万壑披裘翁，日日看山落照红。为爱青山似图画，不知身在画图中。
消夏杂咏六首 其二 听鹧鸪
作者：牛焘
朝代：清

古木苍苍挂夕晖，青山影里鹧鸪飞。啼禽渐向云深处，我欲携琴傍翠微。
消夏杂咏六首 其五 初见蝶
作者：牛焘
朝代：清

几丛茉莉倚檐栽，好雨连番次第开。应是吟诗漏消息，寻香一蝶过墙来。
消夏杂咏六首 其六 街日阓
作者：牛焘
朝代：清

山城又值阓阛开，踏碎庭夜一片苔。倚枕待寻池草梦，午风吹送市声来。
消夏杂咏六首 其四 看竹
作者：牛焘
朝代：清

山村一带竹檀栾，风雨萧疏入夏寒。蒲幅潇湘移不得，隔林遥借绿阴看。
消夏杂咏六首·溪桥散步
作者：牛焘
朝代：清

溪桥流水自潺潺，信步郊原俗虑删。野老灌园机事息，数椽茅屋对青山。古木苍苍挂夕晖，青山影里鹧鸪飞。啼禽渐向云深处，我欲携琴傍翠微。千岩万壑披裘翁，日日看山落照红。为爱青山似图画，不知身在画图中。山村一带竹檀栾，风雨萧疏入夏寒。蒲幅潇湘移不得，隔林遥借绿阴看。几丛茉莉倚檐栽，好雨连番次第开。应是吟诗漏消息，寻香一蝶过墙来。山城又值阓阛开，踏碎庭夜一片苔。倚枕待寻池草梦，午风吹送市声来。
淮阴候
作者：牛焘
朝代：清

黄云渗淡汉宫昏，面相终符蒯彻言。秦鹿捕成功已震，陈豨去后狱谁翻。寒潭不返王孙钓，哀些难招猛士魂。碧血千年埋怨草，可怜韩姓几家存！
清明日感怀
作者：牛焘
朝代：清

春来几度逢佳节，每到清明惨欲绝。杜鹃血泪满青山，杨柳短条委墓穴。杯酒盂饭向荒丘，落日伤心土一抔。嗟予飘荡瘴江浦，回首乡园路悠悠。灰飞□隔云千里，浇酒不到雪山头。生平羁宦老谁尤，空对荒山泣泪流。
渡荆江
作者：牛焘
朝代：清

万里金沙水，苍茫汇众流。浪融巫峡雪，声落洞庭秋。吴楚凭天堑，荆襄据上游。溯洄乡思切，彼岸更回头。
游东元三首
作者：牛焘
朝代：清

不向东元十载馀，重来风景竟何如？桃花依旧逢人笑，应笑诗人老跨驴。踏青天气半阴晴，杨柳村边一鸟鸣。遥望陌头深浅绿，落花香衬马蹄轻。二月东风送暖时，梨花才放两三枝。主人讶客何曾醉，总为春寒花较迟。
游东元三首·其一
作者：牛焘
朝代：清

不向东元十载馀，重来风景竟何如？桃花依旧逢人笑，应笑诗人老跨驴。
游东元三首·其三
作者：牛焘
朝代：清

二月东风送暖时，梨花才放两三枝。主人讶客何曾醉，总为春寒花较迟。
游东元三首·其二
作者：牛焘
朝代：清

踏青天气半阴晴，杨柳村边一鸟鸣。遥望陌头深浅绿，落花香衬马蹄轻。
游姚安白塔寺路访鲁氏琴
作者：牛焘
朝代：清

我有烟霞癖，兼好太古琴。只为丝桐响，中含太古音。今来抛掷久，结习固已深。骑驴白塔村，兰若共登临。一邱兼一壑，旷我遗世心。人言村西舍，旧时州别驾。今为士庶门，有琴罕匹亚。惜无知音者，代远恐物谢。闻言呼僮仆，往步村西麓。恍如高士居，亭榭有松菊。问琴犹宛在，挥麈启韫椟。清风飒飒来，遥闻响林木。七弦虽未安，髹采若绮縠。试弄三两声，满堂如空谷。携之到山中，怡然百虑融。老僧环阶听，柱杖倚雕栊。一弹还再鼓，万壑生秋风。初疑掷金石，清商发孤桐。又如云中响，嘹唳起哀鸿。我怀殊默默，我意转恻恻。如何大雅音，遗置涧阿侧。不入中郎听，良材悲屈抑。世无广陵散，人琴长叹息。水有时而清，石有时而泐。吁嗟千载后，清徽谁拂拭？
游玉龙祠二首
作者：牛焘
朝代：清

此地隔尘氛，幽禽向午闻。石泉寒漱玉，烟树绿团云。沂水春偕咏，睢园雅会文。日长消不尽，琴韵和南薰。散步小桥东，披襟百虑融。泉鸣山更寂，树密涧仍空。殿角残虹雨，池亭涩浪风。僧窗频小憩，扶醉夕阳红。
游玉龙祠二首·其一
作者：牛焘
朝代：清

此地隔尘氛，幽禽向午闻。石泉寒漱玉，烟树绿团云。沂水春偕咏，睢园雅会文。日长消不尽，琴韵和南薰。
游玉龙祠二首·其二
作者：牛焘
朝代：清

散步小桥东，披襟百虑融。泉鸣山更寂，树密涧仍空。殿角残虹雨，池亭涩浪风。僧窗频小憩，扶醉夕阳红。
游耔馀同年自镇沅卸事归省亲送别
作者：牛焘
朝代：清

花开陌上蝶初飞，瓜代三年缓缓归。洱水春晴舒昼锦，南云采映舞斑衣。青毡宦味君尝好，白首穷途我愿违。小立河梁无限意，秋风两地雁鸿稀。
滕王阁
作者：牛焘
朝代：清

杰阁凌空傍水涯，迥廊面面夕阳赊。东封故国埋荒草，南浦高楼认落霞。帝子何心留去思，江灵有意表才华。登临不尽兴衰感，何处临春玉树花。
漫叟吟
作者：牛焘
朝代：清

漫叟多漫语，世亦以漫许。漫者为长官，毋乃乖澄叙。山南逐鸼殳，明主寄心膂。免徭缓追敛，流亡获安处。始知漫者心，其漫足可钦。诗篇浑漫兴，渊渊石与金。漫醉不知醒，漫游不归林。漫睡无人叫，漫歌不停吟。胡为讼木魁，悯岑托骚音。杯湖清且漪，退谷窈而深。素反惟贾孟，时复一披襟。落花闲绕案，醉令笑听琴。达人具达观，真机独侵淫。世人徒嗔漫，衣冠分粲粲。民社不萦怀，斗筲比比算。从来逸群姿，讵甘受羁绊。鹏搏燕莺嗤，鹓游腐鼠叹。君不见，王公扪虱谈，稽生柳下锻。谁能学聱牙，保家以纾难。千载舂陵行，杜老垂褒赞。
澜沧江
作者：牛焘
朝代：清

派落西荒外，洪涛卷地来。滩高飞怒雪，峡迫鼓潜雷。野渡绳争溜，岩梁栈欲摧。东南雄保障，声震渤溟隈。
烹茶
作者：牛焘
朝代：清

松风乍入铜瓶响，竹露旋倾蟹眼圆。一阵香飔融午梦，满庭空翠锁厨烟。
燕子岩
作者：牛焘
朝代：清

细雨羊肠道，秋风燕子岩。滩声三峡壮，栈路五丁劖。瀑落云常湿，天低石欲嵌。遐荒多僻景，题句付青巉。
王景略二首
作者：牛焘
朝代：清

扪虱高谈意气雄，肯随跋扈过江东。可怜管仲身死后，霸业消亡不有躬。山河正统归江左，敢向东南逞曲师。死后淮淝谁首恶，只今切齿慕容垂。
王景略二首·其一
作者：牛焘
朝代：清

扪虱高谈意气雄，肯随跋扈过江东。可怜管仲身死后，霸业消亡不有躬。
王景略二首·其二
作者：牛焘
朝代：清

山河正统归江左，敢向东南逞曲师。死后淮淝谁首恶，只今切齿慕容垂。
由施秉泛舟抵镇远七首
作者：牛焘
朝代：清

山行日日厌蚕丛，离岸登舟兴不穷。闻说溪山奇绝处，欲从高浪驾长风。诸葛荒祠绝壑边，高滩雪浪下云巅。轻舟似过瞿塘峡，回首空怜上水船。奇峰迭嶂两相撑，鬼斧神工断不成。拟向云崖探酉穴，却从月下听猿声。穿云溜石百重泉，庐阜悬流空浪传。十里晶帘风捲处，沿溪飞雨落晴天。篙橹数声响磬钟，青天一线失高舂。波洄面壁疑无路，别有人村转处逢。林峦开处秀峰低，水曲山回绕绿畦。道出山阴难接应，舟行过去失曹溪。一曲山溪半日程，离奇险怪画难成。文章信有江山助，谁似龙门具胜情。
由施秉泛舟抵镇远七首·其一
作者：牛焘
朝代：清

山行日日厌蚕丛，离岸登舟兴不穷。闻说溪山奇绝处，欲从高浪驾长风。
由施秉泛舟抵镇远七首·其七
作者：牛焘
朝代：清

一曲山溪半日程，离奇险怪画难成。文章信有江山助，谁似龙门具胜情。
由施秉泛舟抵镇远七首·其三
作者：牛焘
朝代：清

奇峰迭嶂两相撑，鬼斧神工断不成。拟向云崖探酉穴，却从月下听猿声。
由施秉泛舟抵镇远七首·其二
作者：牛焘
朝代：清

诸葛荒祠绝壑边，高滩雪浪下云巅。轻舟似过瞿塘峡，回首空怜上水船。
由施秉泛舟抵镇远七首·其五
作者：牛焘
朝代：清

篙橹数声响磬钟，青天一线失高舂。波洄面壁疑无路，别有人村转处逢。
由施秉泛舟抵镇远七首·其六
作者：牛焘
朝代：清

林峦开处秀峰低，水曲山回绕绿畦。道出山阴难接应，舟行过去失曹溪。
由施秉泛舟抵镇远七首·其四
作者：牛焘
朝代：清

穿云溜石百重泉，庐阜悬流空浪传。十里晶帘风捲处，沿溪飞雨落晴天。
甲辰元日同诸亲友西林共酌
作者：牛焘
朝代：清

此日同人共举杯，亲朋老少喜追陪。屠苏旧例君知否，不让先来让后来。
画眉
作者：牛焘
朝代：清

谁把长眉一笔勾，芳魂犹忆上阳秋。双蛾带雪翻金篓，半月穿栏隐玉钩。靧就桃花馀掩翠，描成柳叶转含愁。多情京兆倘怜尔，搦管提携上镜楼。
留别张心田兼寄李咏萸
作者：牛焘
朝代：清
体裁：七言律诗

轮蹄久已厌风尘，况复迢迢瘴水滨。山号衰牢愁入望，江流濮洛少知津。分明此去徒增老，怎奈居闲莫疗贫。我欲溪头采芳芷，空怀香草托骚人。
留别罗平
作者：牛焘
朝代：清

一峰闲白腊，三载对寒毡。自问诚何德，端居愧昔贤。春风催去雁，别梦托吟笺。独念宫墙树，栽培近百年。
登玉皇阁
作者：牛焘
朝代：清

云气碧岧峣，琳宫瞩望遥。松阴穿石径，烟磴入山腰。壁岸龙归雨，楼高凤在霄。上清疑可接，万虑静中消。
白公苏公祠
作者：牛焘
朝代：清

百年身世类转蓬，老少行藏大略同。此日堤分双道月，两朝祠合一家风。春山杜宇啼诗魄，秋水芙蕖笑醉翁。为有甘棠遗爱在，垂杨掩映晚烟中。
白沙村
作者：牛焘
朝代：清

平楚望苍茫，寒云接大荒。雪融泉喷玉，沙净夜流霜。草色先秋碧，松声带月凉。丛林多古刹，喧梵自西方。
白腊上
作者：牛焘
朝代：清

白腊尊严蔚接天，钟灵岞崿独巍然。岚拖玉带晴开嶂，翠拥螺鬟澹锁烟。风雨分疆标一柱，儿孙列戟镇三边。神来夜月丛祠古，万壑松声奏野弦。
白菊
作者：牛焘
朝代：清

东篱不乏素心人，何必南村远结邻。料得重阳来送酒，衣香花气两缊絪。
白马龙潭赏海棠
作者：牛焘
朝代：清

梨花开落柳花黄，一路随春到海棠。贪睡自然春过半，倩谁烧烛为儸装。
白鹤翎
作者：牛焘
朝代：清

闻说南山有鹤仙，秋风缟素态蹁跹。渊明采菊归来晚，拾得遗毛落涧边。
看大红牡丹三首
作者：牛焘
朝代：清

繁华浓艳最多姿，魏紫犹嫌不入时。借问东君谁得似，人间增价买胭脂。酣情睡态两迷离，晓日烘窗映■■。一自芳魂随幸蜀，杜鹃常傍鼠姑啼。绛幡仙幔五六裁，昼锦华堂近日开。富贵骄情承宠极，等闲又报赐绯来。
看大红牡丹三首·其一
作者：牛焘
朝代：清

繁华浓艳最多姿，魏紫犹嫌不入时。借问东君谁得似，人间增价买胭脂。
看大红牡丹三首·其三
作者：牛焘
朝代：清

绛幡仙幔五六裁，昼锦华堂近日开。富贵骄情承宠极，等闲又报赐绯来。
看大红牡丹三首·其二
作者：牛焘
朝代：清

酣情睡态两迷离，晓日烘窗映■■。一自芳魂随幸蜀，杜鹃常傍鼠姑啼。
眠龙洞
作者：牛焘
朝代：清

石床岩溜古杉松，帝子来游此寄踪。身世何缘投万里，风尘到处怨三丰。秋高怕唳云中鹤，霜落愁闻月下钟。叹息骊珠久离握，何曾安稳作眠龙。
石晋
作者：牛焘
朝代：清

千秋宴罢洛阳宫，石郎从此归河东。不念心胆推舅氏，再世俨谓他人翁。南面中州北面虏，岁输金币割吾土。阳城一捷讵为功，维翰和亲计罔补。铁骑长驱入汴来，十万横磨剑锋摧。禁苑调鹰浑未醒，穷庐啖饭何时回。可怜一十六州地，三代而还不易治。屈膝虏廷四百年，铁打此错同儿戏。将取固舆资寇仇，靖康之难职此由。嗟呼一寸黄金一寸土，石氏贻谋祸千秋。
祝太守寿辰喜雨诗
作者：牛焘
朝代：清

芳春二月十九日，世传大士降生期。曲阳太守同日诞，良辰庆祝晋霞卮。是时春郊久不雨，贤守心恻小民咨。公孙爱客聊掩阁，投辖陈遵罢宴喜。岂知天心娱令节，芳郊布濩云瀰瀰。康衢忭舞希沾渥，甘露一滴洒杨枝。谁把传说为霖枢，拈花微笑佛心慈。始知先忧还后乐，父老欢呼歌咏之。咏歌拟祝岗陵颂，我赋桑田喜雨诗。
祭芭蕉龙
作者：牛焘
朝代：清

藤树密重重，灵蕉带雨浓。何人曾梦鹿，此地旧潜龙。云气终朝幻，泉源一脉钟。神来无殿宇，山半绿苔封。
答友谈诗
作者：牛焘
朝代：清

天机本活泼，口头参死活。彭泽善忘言，常使其意豁。劝君休苦吟，语言总轇轕。会到悦心时，天空海自阔。